T1 Juara LCK Spring 2022

T1 baru-baru ini berjaya merangkul gelaran juara dalam kejohanan League of Legends Championships Korea 2022. Mereka muncul sebagai juara apabila berjaya menundukkan pasukan Gen.G dengan mata kemenangan 3-1. Kemenangan ini sekaligus melayakkan T1 untuk ke LoL Mid-Season Invitational (MSI) 2022 mewakili Korea.

Kemunculan T1 pada musim ini dilihat lebih menggerunkan. Mereka berjaya mengekalkan rekod tanpa kalah sepanjang kejohanan LCK Spring 2022 ini berlangsung. Apa yang lebih menarik, perlawanan akhir tersebut turut mencatatkan jumlah tontonan yang sangat tinggi iaitu 1.3 juta penonton.

T1 juga membawa pulang hadiah wang tunai sebanyak 200K Won (RM 690K) manakala pasukan Gen.G membawa pulang sebanyak 100K Won (RM 345K). Untuk pemain MVP kejohanan tersebut, ia telah diberikan kepada pemain T1 Oner. Tahniah diucapkan kepada para pemenang. Jangan lupa untuk saksikan LoL MSI 2022 yang akan diadakan di Busan, Korea Selatan bermula pada 10 May ini.


Minggu Terakhir MPL MY S9 Sebelum Ke Playoff

Sedar tak sedar, sudah 7 minggu berlangsungnya Mobile Legends Pro League (MPL) MY musim 9. Ini bermakna hanya tinggal 1 minggu sahaja peluang untuk setiap pasukan melayakkan diri ke playoff. Mampukah pasukan Homebois dan Geek Fam mengekalkan slot mereka pada MPL musim akan datang?

Keputusan penuh perlawanan minggu ke-7 menyaksikan Team SMG menduduki tempat pertama dengan 27 mata untuk kumpulan A manakala RED Esports berkongsi 21 mata dengan pasukan TODAK di dalam kumpulan B. Untuk pasukan Orange Esports, mereka sedang mencari peluang untuk melayakkan diri ke upper bracket kumpulan A apabila berjaya menewaskan Team Caracal 2-1.

Buat pasukan Homebois pula, mereka masih mempunyai peluang untuk melayakkan diri ke playoff jika memenangi perlawanan menentang pasukan TODAK dan Team Caracal. Meskipun Homebois mempunyai antara Game Win Rate yang tertinggi iaitu 60%, namun mereka terpaksa akur dengan penolakan mata yang dikenakan ke atas mereka.

Untuk pasukan Geek Fam, mereka perlu memenangi baki perlawanan secara bersih menentang pasukan MAB Esports dan Team SMG untuk melayakkan mereka ke Playoff. Debaran makin terasa, hanya 8 pasukan sahaja yang akan layak ke peringkat playoff. Ayuh! Berikan sokongan anda kepada pasukan-pasukan MPL MY kali ini.


Bren Esports Tubuhkan Pasukan Valorant Wanita

Bren Esports baru-baru ini melebarkan sayapnya dengan menubuhkan sebuah pasukan Valorant wanita yang dikenali sebagai Bren Esports Victress. Bren Esports Victress telah diwakili oleh bekas pemain pasukan The Capitol Aries.

Meskipun ini merupakan penampilan pertama bersama Bren Esports, barisan pemain ini akan dihantar bertanding di dalam VCT Game Changers APAC Open 2. Ketika bersama The Capitol Aries, mereka berjaya mendapatkan tempat ketiga di dalam VCT Game Changers APAC Open 1. Ini menunjukkan bahawa para pemain ini mampu untuk bersaing dengan pasukan-pasukan besar.

Untuk memperkuatkan lagi barisan pemain, Bren Esports Victress turut membawa masuk pemain keenam iaitu Mikasie, bekas pemain pasukan Affinity Esports dan Galaxy Racer. Dengan pengalaman yang ada, beliau akan berganding dengan Alexy dan Twirly sebagai role duelist. Berikut merupakan barisan pemain Bren Esports Victress:

Alexy - (Duelist)

Twirly - (Duelist)

Mikasie - (Duelist)

Zini - (Initiator)

Shirazi - (Controller)

Aly - (Sentinel)

Ikuti Instagram Bren Esports Official untuk ketahui perkembangan mereka.


E3 2022 Dibatalkan Secara Rasmi

Electronic Entertainment Expo (E3) 2022 secara rasminya telah dibatalkan. Expo Gaming terbesar ini tidak akan berlangsung sama ada secara fizikal mahupun atas talian. Ini adalah kerana beberapa individu penting dalam industri e-sukan didapati positif setelah menghadiri Persidangan Pembangunan Permainan di San Francisco pada minggu lalu.

Selain daripada itu, ramai juga diantara penerbit permainan video didapati telah menarik diri daripada E3 demi menganjurkan acara mereka sendiri secara atas talian. Antara ialah seperti pameran Nintendo Direct, EA Play Live, dan Sony’s State of Play. Meskipun ramai gamers yang kecewa dengan pembatalan expo gaming terbesar ini, namun mereka masih boleh menantikan acara Summer Game Fest yang akan berlangsung pada bulan Jun ini.

Summer Game Fest juga akan menampilkan jenama gaming terkenal seperti 2K, Bandai Namco Entertainment, Epic Games, SEGA, PlayStation, Xbox, Ubisoft dan banyak lagi. Pembatalan E3 sudah kali kedua terjadi dimana yang pertama adalah pada tahun 2020. Pada tahun lepas, E3 tetap dijalankan namun hanyalah melalui atas talian. Semoga E3 dapat kembali seperti biasa pada tahun hadapan untuk memeriahkan lagi industri e-sukan dunia.


Pendaftaran PUBG Mobile Club Open (PMCO) 2022 Dibuka!

PUBG Mobile Club Open (PMCO) 2022 telah membuka pendaftarannya. Peserta boleh membuat pendaftaran bermula pada 31 Mac hingga 13 April. PMCO sememangnya terbuka kepada semua pemain tidak kira sama ad pro player mahupun pemain biasa.

Tencent memberitahu bahawa sebanyak 170 negara akan dimasukkan ke dalam 6 wilayah PMCO yang berbeza. Antara 6 wilayah tersebut adalah Amerika Utara, Amerika Selatan, Afrika, Timur Tengah, Asia, dan Eropah. Sebanyak 600,000 USD hadiah terkumpul yang dipertandingkan pada PMCO kali ini.

Untuk pengetahuan, PMCO kali ini bukan lagi sebuah kompetitif PUBG Mobile yang teratas. Dengan perubahan yang dilakukan oleh pihak Tencent iaitu PUBG Mobile 2.0, ia menjadikan PMCO sebagai salah sebuah kompetitif amatur dan separa pro.

Oleh itu, pasukan teratas daripada PMCO tidak akan mendapat slot terus ke PUBG Mobile Pro League (PMPL) seperti tahun sebelumnya. Mereka perlu bertanding di PUBG Mobile National Championship/PMNC Regional Cup terlebih dahulu untuk melayakkan diri ke PMPL akan datang.

Untuk membuat pendaftaran PMCO 2022, sila ke pubgmobile.com


Game One Piece Odyssey Akan Keluar Tahun Ini

Sebuah animasi popular hasil karya Eiichiro Oda iaitu One Piece, bakal mengeluarkan permainan RPGnya pada tahun ini. Permainan video tersebut diberi nama sebagai One Piece Odyssey hasil daripada kerjasama Bandai Namco Entertainment.

Game One Piece Odyssey ini sememangnya dibina mengikut karakter asal seperti di dalam filem sebenar. Perkara ini diakui oleh penulis One Piece sendiri dimana Oda mengatakan bahawa beliau kagum dengan permainan ini kerana memiliki kedalaman cerita yang luar biasa seperti menonton filem.

One Piece Odyssey akan menampilkan karakter Monkey D. Luffy, Roronoa Zoro, Nami, Usopp, Sanji,Tony Tony Chopper, Nico Robin, Frankie, dan Brook. Game ini memerlukan pemain untuk melakukan tugas serta menyelesaikan misi permainan. Di samping itu, terdapat juga pertarungan yang perlu dilakukan oleh pemain.

Sistem pertarungan juga menampilkan keterampilan luar biasa seperti teknik Gear Third Luffy dan Three Sword Style Zoro. Ditampilkan pula gerakan finishing yang menggabungkan tiga keterampilan menjadi satu serangan. Walau bagaimana, tarikh sebenar untuk permainan ini masih belum diumumkan. Namun, permainan ini akan terdapat di PlayStation 4, PlayStation 5, Xbox Series X|S, dan PC.


The Lord Of The Rings: Gollum Ditunda Kali Ke-4

Daedalic Entertainment telah mengumumkan sekali lagi penundaan permainan mereka, The Lord of the Rings: Gollum untuk kali ke-4 tetapi kali ini mereka menjanjikan pelancarannya akan dijalankan pada tahun ini juga.

<oembed url="https://www.youtube.com/watch?v=YYrJdAdi1WI" width="200" height="113" host="youtube"></oembed>

The Lord of the Rings: Gollum adalah permainan bergenre pengembaraan dari pandangan karakter Gollum yang tidak pernah diceritakan sebelum ini. Penceritaannya mengambil tempat di antara The Hobbit dan The Fellowship of the Ring.

Kali pertama The Lord of the Rings: Gollum diumumkan adalah pada tahun 2019 dan katanya akan dilancarkan pada tahun 2021 tetapi ditukar ke tahun depan. Tetapi, itu pun diubahkan ke tahun ini. Oleh itu, peminat perlu menunggu lagi untuk berita seterusnya.

The Lord of the Rings: Gollum akan dibangunkan untuk PS5, PS4, Xbox Series X|S, Xbox One, Nintendo Switch dan PC. Nantikan.


Team Lunatix Bawa Masuk Jurulatih Dari Filipina Dan Dua Lagi Pemain Negara Jiran

Baru-baru ini pihak Team Lunatix telah mengumumkan kemasukan ahli baru mereka yang diterbangkan dari negara jiran. Kemasukan ini bagi mengganti jurulatih dan juga penambahan dua pemain baru.

Paolo Villanueva telah dipilih untuk menggalas tugas sebagai jurulatih baru untuk pasukan ini. Untuk pengetahuan korang, Paolo sebelum ini merupakan Head Coach untuk pasukan Nexplay EVOS untuk musim kesepuluh MPL Filipina dan juga merupakan Strategic and Assistant Coach untuk pasukan ECHO pada musim kelapan dan kesembilan MPL Filipina.

Dua pemain baru yang dimasukkan adalah Jomari Pingol ataupun yang dikenali sebagai Jowm yang mana merupakan pemain Bren Esports. Ketika artikel ini ditulis, tiada update daripada Team Lunatix ataupun daripada Bren Esports sama ada pemain dari pasukan Filipina ini cuma dipinjamkan ataupun telah berhijrah ke liga MPL MY.

Pemain kedua adalah Edwin Fenryr yang diterbangkan dari Indonesia. Beliau yang terkenal dengan panggilan Fenryr merupakan bekas pemain EXP Laner untuk salah satu divisi amateur ONIC Esports iaitu ONIC Prodigy.


Yi Sun-shin Diinpirasi Daripada Tokoh Perang Terkenal Semasa Dinasti Joseon

Kitorang tahu yang ramai pemain-pemain OG Mobile Legends gemar menggunakan Yi Sun-shin untuk naik Rank. Jadi untuk artikel kali ini kami nak berkongsi sedikit tentang sejarah dan juga beberapa info penting yang hanya OG player Yi Sun-shin sahaja yang tahu!

Sejarah

Yi Sun-Shin yang merupakan seorang Marksman dalam permainan Mobile Legends ini sebenarnya diinspirasi daripada tokoh sejarah terkenal Korea iaitu Admiral Yi Sun-sin semasa Dinasti Joseon.

Dia dikatakan tidak pernah tewas semasa bertarung dengan kapal perang penjajah Jepun ketika itu. Dia juga terkenal kerana terlibat dengan penghasilan kapal perang Geobukseon (Turtle Ship). Crystal Base korang akan bertukar kepada Geobukseon ini apabila ada Yi Sun-shin dimainkan dalam team korang. Kapal ini juga dikatakan merupakan kapal pertama di dunia yang mempunyai perisai.

2 Jenis Basic Attack

Untuk pengetahuan korang, Yi Sun-shin merupakan satu-satu hero dalam Mobile Legends yang boleh menggunakan ranged dan melee basic attack tanpa perlu menekan mana-mana skill contohnya seperti Beatrix yang mana perlu menggunakan skil keduanya iaitu Masterful Gunner.

Chargeable Skill

Yi Sun-shin merupakan hero pertama yang mempunyai skil yang boleh di recharge iaitu skill keduanya, Blood Floods. Lebih lama skil ini di charge, lebih besar range dan damage yang akan dikenakan kepada musuh.

Only Default Skin

Kalau korang nak tahu, Yi Sun-shin merupakan hero terakhir yang diperkenalkan dengan cuma default skin sahaja semasa ianya mula dimasukkan ke dalam Mobile Legends. Heroes lain selepasYi Sun-shin semuanya di datangkan dengan sekurang-kurang 1 complementary skin.


Patch Baru Tersedia, Mode Friendly Battle Kini Sudah Boleh Dimainkan

Hari ini pihak Marvel Snap telah mengumumkan patch terbaru untuk permainan video tersebut sudah pun tersedia untuk dikemaskini. Beberapa penambahan dan juga Buff/Nerf untuk beberapa card, antaranya adalah penambahan mode Friendly Battle!

Berikut adalah update yang terdapat pada patch kali ini:

Friendly Battle

Setiap pemain akan bermula dengan 10 Health. Pemain yang berjaya melakukan 10 damage kepada pihak lawan akan dikira pemenang. Pusingan pada mode ini bergantung kepada berapa banyak damage yang berjaya dilakukan setiap pusingan, Minimum 2 Pusingan.

Untuk bermula, korang perlu pergi ke button Game Modes. Kemudian salah seorang daripada korang kena Create Match dan share Match Code yang telah diberikan kepada rakan pemain lain. Pemain lain perlu copy dan paste Match Code tersebut.

Card Update

Leader = On Reveal Leader sekarang cuma boleh copy semua card pemain lain main di location bahagian kanan sahaja. perubahan ini mungkin disebabkan oleh beberapa rungutan pemain yang agak frust bila dengan Deck yang menggunakan card ini.

Tapi korang tak perlu bimbang sebab bagi peminat-peminat Leader, ianya juga akan menerima buff untuk Attack Power yang ditambah dari 3 kepada 7 Attack Power!

Wolverine = Wolverine juga akan menerima penukaran skill yang mana sekarang setiap kali card dikeluarkan ataupun dimusnahkan, ianya akan menerima penambahan 2 Attack Power.

Namun ia juga akan menerima Nerf yang mana Attack Power untuk card ini telah diturunkan daripada 3 kepada 2 sahaja.

General Update

Korang sekarang dah boleh tukar IGN korang pada menu Avatar setiap 30 hari. Zabu juga telah ditambah ke dalam Series 5 pada Token Shop.


Codashop Dan Genshin Impact Berkerjasama Untuk Acara Codashop Varsity Program

Baru-baru ini pihak Codashop telah mengumumkan kerjasama antara mereka dengan permainan video popular iaitu Genshin Impact untuk acara Codashop Varsity Program. Acara ini akan dilakukan di beberapa University popular di Malaysia.

Untuk event pertama mereka ini, ianya akan dijalankan di Student's Life Center, Taylor University pada 1 Februari 2023 dari jam 10 Pagi sehingga jam 5 Petang.

Pelbagai program-program menarik yang akan dijalankan di acara Codashop Varsity Program ini seperti Genshin Impact Tournament yang mana pengunjung yang berjaya menyelesai Domain Challenge terpantas akan memenangi hadiah-hadiah menarik seperti Codashop exclusive merchandise dan juga macam-macam lagi.

Selain itu terdapat juga Meet & Greet dengan cosplayer dan influencer terkenal seperti Deadpudds yang mana akan hadir dari jam 12 Tengahari sehingga jam 3 Petang. Jangan lupa untuk ambik gambar menarik bersama dengan Deadpudds dan upload di Instagram dan Facebook korang untuk memenangi hadiah-hadiah menarik nanti.


Selepas Geek Fam, RSG Mungkin Pasukan Seterusnya Bergabung Dengan Slate Esports

Sebentar tadi, 3 Facebook page rasmi milik RSG iaitu RSG Malaysia, RSG Singapore dan RSG Philippines telah memuat naik satu gambar yang memberikan gambaran mereka mungkin akan melakukan satu kolaborsi dengan salah satu lagi pasukan Esports.

Melalui gambar yang dimuat naik, ianya disertakan dengan caption “Avium? RSG? Slate?” yang mana ramai peminat memberikan komen yang “RSG Slate” mungkin akan diumumkan tidak lama lagi.

Sebelum ini Slate Esports yang mana merupakan satu organisasi dibawah syarikat Avium yang ditubuhkan oleh cofounder EVOS Esports iaitu En. Ivan Yeo telah mengumumkan kerjasama dengan Geek Fam Indonesia untuk pasukan Mobile Legends bagi kejohanan MPL ID akan datang.

Adakah gabungan RSG dan Slate ini untuk MPL MY, MPL SG dan MPL PH? sama-sama kita nantikan berita lanjut.


Daddyhood Akan Pastikan HomeBois Kembali Bangkit Untuk MPL MY Musim Ini

Baru-baru ini melalui podcast “PODCAST WITH DADDY” yang ditayangkan di Youtube DADDYCR3W, Daddyhood telah menjemput Aiman Laphel untuk bercerita tentang pendapat beliau mengenai tahap permainan team Malaysia dan persiapan di MPL MY S11.

<oembed url="https://www.youtube.com/watch?v=JzxmZBAVBa8" width="200" height="113" host="youtube"></oembed>

Ketika ditanya mengenai pendapat Aiman berkenaan pasukan HomeBois, Aiman menyatakan yang dia berasa senang hati dengan keputusan Daddyhood untuk mengambil dua pemain dari Indonesia dan juga membawa masuk jurulatih dari Filipina iaitu Coach Dale.

Daddyhood juga mengesahkan yang kelemahan pasukan HomeBois sebelum ini adalah dari segi Mid Laner. Walaupun dengan kehadiran Vins yang bboleh dikatakan agak memberangsakan sebelum ini namun ianya dilihat masih lagi tidak mencukupi.

Dengan kemasukan Warlord sebagai Mid Laner, Barbossa yang merupakan Roamer yang dipinjam dari Bigetron Beta dan juga jurulatih dari Filipina kali ini, Daddyhood akan memastikan yang HomeBois akan kembali mengemparkan scene MPL MY Musim Kesebelas kali ini.


Open Qualifier MPL SG Musim Kelima Bakal Bermula Bulan Hadapan

Pihak Moonton baru-baru ini telah mengumumkan yang MPL SG akan kembali untuk musim kelima bermula pada 1 Februari 2023 ini. Berikut merupakan tarikh penting untuk MPL SG Musim Kelima kali ini:

Open Qualifier

18 Februari sehingga 19 Februari 2023

2 Pasukan teratas dalam Qualifier akan mendapatkan slot ke Regular Season

Regular Season

11 Mac sehingga 12 Mac 2023 (Week 1)

18 Mac sehingga 19 Mac 2023 (Week 2)

25 Mac sehingga 26 Mac 2023 (Week 3)

1 April 2023 (Week 4)

Setiap perlawanan adalah Best of 3

Playoff

14 April sehingga 16 April 2023

4 Team teratas dari Regular Season akan bermain di Upper Bracket manakala 4 Team lagi akan bermain di Lower Bracket

Pendaftaran boleh dibuat di LINK ini. Pendaftaran akan ditutup pada 15 Februari 2023.


Roster Lengkap Lapan Pasukan Yang Bertanding Di MPL ID Musim 11

Baru-baru ini MPL ID telah pun mengumumkan senarai lengkap roster pemain untuk lapan pasukan yang akan bertanding dalam MPL ID Musim Kesebelas kali ini. Berikut merupakan senarai lengkap pemain untuk kesemua pasukan:

EVOS Legends

Taxstump (Coach)

Age (Analyst)

Branz (Gold Laner)

Tazz (Jungler)

Pendragon (EXP Laner)

DreamS (Roamer)

Saykots (EXP Laner)

Ferxiic (Jungler)

Dlar (Content Creator)

Hijumee (Midlaner)

Alter Ego

Caesius (Coach)

Nafari (Coach)

Arss (Analyst)

PAI (EXP Laner)

Udil (Midlaner)

Celiboy (Jungler)

Nino (Goldlaner)

Kidsz (Jungler)

Rasy (Roamer)

R a i z e L (Goldlaner)

Psychoo (Roamer)

Bigetron Alpha

Kyy (Roamer)

MAXXX (Jungler)

Moreno (Midlaner)

Markyyyyy (Gold Laner)

Xorizo (EXP Laner)

Gamora (Mid Laner)

Just Garr (Jungler)

VyrNoCure (EXP Laner)

AURA Fire

Pahlevii (Coach)

CL (Analyst)

FACEHUGGER (Midlaner)

GOD1VA f (Roamer)

Fluffy (EXP Laner)

H i g h (Jungler)

Kabuki (Goldlaner)

Caid (Goldlaner)

Geek Slate

RENZ (Coach)

A B O Y (Midlaner)

Baloyskie (Roamer)

LUKE (EXP Laner)

Janaaqt (Jungler)

Caderaa (Goldlaner)

M A T T (Goldlaner)

Rebellion Zion

Dyrennn (EXP Laner)

Saep (EXP Laner)

Vincentt (Jungler)

SwayLow (Mid Laner)

Haiz (Gold Laner)

Karss (Gold Laner)

Widjanarko (Roamer)

ONIC Esports

CW (Goldlaner)

Sanz (Midlaner)

Kiboy (Roamer)

Kairi (Jungler)

Butsss (EXP Laner)

SamoHt (Roamer)

Drian (Midlaner)

Coach Yeb (Coach)

Team RRQ

Vyn (Roamer)

Lemon (Midlaner)

Skylar (Goldlaner)

Banana (EXP Laner)

Clayyy (Midlaner)

Alberttt (Jungler)

Renbo (Midlaner)

Arcadia (Coach)

Fiel (Analyst)

MPL ID Musim Keseelas dijangkakan akan bermula pada bulan hadapan dan prize pool sebanyak USD300,000 akan dipertaruhkan untuk kejohanan MPL ID kali ini.


RED Esports Bakal Ambik Tindakan Saman Terhadap Tuduhan Tidak Berasas

Semalam kami telah melaporkan satu berita yang kurang enak tentang tunduhan salah seorang bekas ahli RED Esports iaitu Dragon berkenaan dengan isu gaji yang tidak dibayar.

Pihak RED Esports sudah pun mengeluarkan statement rasmi berkenaan dengan isu ini dan menyatakan tidak wujud masalah gaji tidak berbayar seperti apa yang dikatakan oleh bekas pembantu jurulatih tersebut.

Dragon juga telah mengeluarkan kenyataan rasmi untuk menceritakan kisah sebenar dari pihaknya berkenaan dengan isu tersebut. Dia menyatakkan yang RED Esports tidak membayar gaji seperti apa yang telah dijanjikan.

Hari ini pihak RED Esports nampaknya telah mula mengambil tindakan terhadap tuduhan ini dengan memuat naik di Instagram Stories mereka yang menunjukkan mereka berada dihadapan Balai Polis.

Melalui caption “Tunggu Jelah, Mana Yang sebar kan benda yang tidak betul. surat samanon your doorstep” menunjukkan yang mereka mungkin akan mengambil tindakan saman terhadap tuduhan-tuduhan yang tidak berasas yang telah dilemparkan kepada mereka.


Dragon Tampil Penjelasan, "Mental Torture" Dari Pengurusan RED Esports

Setelah RED Esports tampil memberikan penjelasan tentang tuduhan yang dilemparkan oleh bekas pembantu jurulatih mereka iaitu Dragon ataupun nama sebenarnya Zairul Hazim mengenai gaji yang tidak dibayar, Dragon telah tampil memberikan penjelasan sebenar tentang apa yang terjadi.

Dalam posting di Facebook milik beliau, Dragon mengatakan yang pihak pengurusan tidak memberikan kepercayaan yang sepatutnya untuk dia menguruskan pasukan RED Esports. Dia telah diminta untuk menjaga pemain sahaja.

Dragon juga mengatakan yang dia sebenarnya bukan ditawarkan untuk menjadi jurulatih namun telah dipaksa oleh pihak pengurusan RED Esports. Menurut beliau, setelah SORA PAYUNG meninggalkan pasukan tersebut, RED Esports bercadang untuk mengambil jurulatih dari Indonesia.

Namun disebabkan masalah budget, cadangan itu terpaksa dibatalkan dan Dragon dipaksa untuk menjadi jurulatih. Dia yang semasa itu merupakan pengurus untuk pasukan tersebut dikatakan ditawarkan oleh RED Esports gaji sebanyak RM1700 sebagai Manager dan tambahan RM1500 sebagai jurulatih jika lepas ke Playoff ataupun RM800 jika tidak lepas ke playoff.

Namun jika dilihat dari statement yang dikeluarkan oleh RED Esports sebentar tadi, RED Esports mengatakan yang yang gaji Dragon sebagai pembantu pengurus dan jurulatih sementara cuma RM1700 dan tiada penambahan RM1500 seperti yang dinyatakan oleh Dragon.

Namun disebabkan persetujuan penambahan gaji itu cuma dibuat secara mulut dan tiada hitam putih, Dragon menyatakan sebab itu dia tidak dapat membawa apa-apa bukti dan boleh disangkal dengan senang oleh RED Esports.

Tidak dilupakan yang Dragon juga menulis yang dirinya telah diblok oleh pengurusan RED Esports di aplikasi Whatsapp pada minggu keenam disebabkan Dragon tidak mengikut draft yang diminta oleh pihak pengurusan. Korang boleh baca penjelasan penuh di SINI.


Dituduh Tidak Bayar Gaji Dragon, Ini Penjelasan Dari Pihak RED Esports

hari ini gempar apabila Dragon ataupun nama sebenarnya iaitu Zairul Hazim telah memuat naik satu Instagram Stories seperti memberikan hint yang pihak pengurusan RED Esports telah “Block” dirinya dari menghubungi RED Esports untuk menuntut gajinya.

Sebaik saja Instagram Stories tersebut dinaikkan, pihak RED Esports telah mengeluarkan satu statement melalui Instagram rasmi milik mereka.

Dalam statement tersebut, pihak RED Esports telah mengesahkan yang mereka sudah menjelaskan segala baki gaji Dragon sebagai seorang penbantu pengurus dan jurulatih sementara ketika peringkat musim liga MPL MY musim 10 sejak September 2022 lagi.

Selain dari itu, pihak RED Esports telah menyatakan yang mereka telah beberapa kali memberikan peluang kepada Dragon namun mereka terpaksa mengambil tindakan tegas kerana Dragon dikatakan cuba mengganggu pekerja dan pemain RED Esports di social media.

Sebaik saja statement rasmi itu dikeluarkan oleh RED Esports, Dragon sekali lagi memuat naik Instagram Stories dengan caption “Wah wah tetiba buat statement nak tutup cerita eh?”. Cerita apa yang cuba ditutup oleh RED Esports dan apa sebenarnya yang telah terjadi? sama-sama kita nantikan update seterusnya.


Kiboy Hantar Hint Mungkin Berehat Dari MPL ID Musim Kesebelas

Baru-baru ini Kiboy ataupun nama sebenarnya Nicky Fernando yang merupakan pemain Roamer untuk pasukan ONIC Esports telah membuat satu posting di Instagram miliknya yang mempunyai petanda dia mungkin berehat dari MPL ID S11 akan datang.

“Rest well and continue season 12” itulah caption yang ditulis dibawah salah satu gambar terbaru yang diupload oleh pemain tersebut.

Buat masa ini tiada lagi posting rasmi yang dibuat oleh pasukan ONIC Esports untuk mengesahkan sama ada betul atau tidak Kiboy akan berehat dari MPL ID S11 dan kembali di MPL ID S12.


Deadpool Akan Hadir Sebagai DLC Pertama Midnight Suns

Tidak lama lagi, 2K bersama Marvel Entertainment akan mengeluarkan DLC pertama untuk salah satu permainan mereka iaitu Marvel’s Midnight Suns dan mereka menamakannya sebagai The Good, The Bad And The Undead.

<oembed url="https://www.youtube.com/watch?v=CrLRPK4Ai7Y" width="200" height="113" host="youtube"></oembed>

DLC ini akan menambahkan karakter Deadpool, seorang anti-hero yang terkenal dengan kerenahnya ke dalam Midnight Suns secara rasmi. Di dalamnya nanti, kita boleh berinteraksi dengannya, menggunakannya ketika melawan musuh dan juga mendapat kosmetik terbaru khas untuk anti-hero ini.

Bukan sahaja itu, mereka juga akan ada menambahkan lagi tiga misi baru, musuh baru dan juga upgrade baru untuk Abbey (sebuah trak makanan). Bagi yang sudah membeli Season Pass, korang akan terima DLC ini secara percuma dan tidak diasingkan.

Bagi yang belum, korang boleh dapatkan sekarang Marvel’s Midnight Suns untuk PS5, Xbox Series dan PC (Steam) sementara menunggu pelancaran DLC The Good, The Bad And The Undead pada 26 Januari 2023 nanti.


Trek To Yomi Bakal Tiba Di Nintendo Switch Pada Akhir Bulan Ini

Trek To Yomi akhirnya akan tiba untuk pengguna Nintendo Switch selepas pelancarannya pada tahun lepas untuk Playstation, Xbox dan PC melalui Steam, Epic Games Store dan Microsoft Windows.

Bagi yang tidak tahu, Trek To Tomi adalah permainan jenis side-scrolling yang dihasilkan oleh Flying Wild Hog dan diterbitkan oleh Devolver Digital.

Permainan video ini mengisahkan tentang seorang pahlawan bernama Hiroki yang telah berjanji dengan Ketuanya yang sakit tenat untuk melindungi kampungnya dan juga orang-orang kesayangannya.

Bagi yang ada Nintendo Switch, nantikan pelancaran Trek To Tomi pada 30 Januari 2023 untuk rasai sendiri grafik yang dipersembahkan dan juga lagu yang mengasyikkan.


NBA All-World - Permainan Terbaru Daripada Pembangun Pokemon GO

Seperti korang semua tahu, Pokemon GO adalah satu permainan yang sangat popular sebaik sahaja pelancarannya atas sebab keunikan konsep permainannya. Kali ini, Niantic telah melancarkan permainan terbarunya iaitu NBA All-World, permainan bergenre sukan.

<oembed url="https://www.youtube.com/watch?v=2zkTCUdYKTM" width="200" height="113" host="youtube"></oembed>

Sama seperti Pokemon GO, korang semua perlu berjalan-jalan di luar rumah ataupun di mana-mana sahaja demi mengumpul karakter-karakter yang sebenarnya adalah pemain profesional di kejohanan NBA untuk membentuk pasukan impian korang.

Tetapi, bukanlah semudah itu sebab korang perlu berlawan dengan karakter tersebut terlebih dahulu sebelum mereka menyertai pasukan korang. Kalau berminat, korang boleh dapatkan NBA All-World sekarang untuk iOS dan Android.


Bawa Masuk Rain Dan Sunfrost, MAB Esports Bakal Kembali Ke MPL MY

Hari ini Abg Lord yang mana merupakan pemilik MAB Esports telah memuat naik satu video di Tik-Tok miliknya untuk menjawab tentang adakah MAB Esports akan comeback ke MPL MY S11.

Melalui video tersebut, Abg Lord telah menyatakan yang mereka tidak bermain untuk MPL MY musim kesebelas ini namun dia juga memberitahu yang MAB Esports rindu untuk bertanding di pentas MPL MY.

Disebabkan itu, MA Esports telah mengambil keputusan untuk mengambil 2 ahli baru untuk divisi MLBB mereka yang mana akan membuat comeback pada MPL MY S12 akan datang.

Yang pertama adalah Rain yang mana sebelum ini merupakan Coach untuk Team Lunatix. Beliau akan menggalas tugas sebagai ketua jurulatih untuk MLBB MAB Esports. Yang kedua adalah Sunfrost yang mana juga merupakan bekas ahli Team Lunatix. Dia akan bertanggungjawab sebagai Analyst untuk pasukan MAB Esports.

Abg Lord juga memberitahu yang Rain telah melakukan try out untuk mencari ahli-ahli lain untuk pasukan tersebut yang mana telah pun bermula minggu ini. Beliau juga mengesahkan yang bekas-bekas pemain pro tier dan juga muka-muka baru dari 2nd tier ada di dalam senarai try out mereka.


Pro Esports Cambodia Bawa Masuk Pemain Jungler Dari Indonesia Dan Jurulatih Dari Filipina

Baru-baru ini pasukan MLBB dari Kemboja iaitu pasukan Pro Esports Cambodia telah memperkenalkan barisan pemain mereka untuk menghadapi MPL KH Spring Season 2023 akan datang.

Line-up yang ditunjukkan secara rasmi di Facebook mereka memperlihatkan banyak pemain-pemain dari pasukan MPL KH, MPL ID dan juga MPL MY sendiri. Berikut merupakan barisan pemain untuk pasukan Pro Esports Cambodia:

Daffa Dwitama “Oxygen” Siregar (Bekas pemain Suhaz Esports)

Zerro (Bekas pemain Impunity KH)

Seng “EMBER” Monyoudom (Bekas pemain See You Soon)

Tep “BranTzy” Sokthai (Bekas pemain Logic Esports)

Fahmi “AMYY” Fadillah (Bekas pemain Alter Ego)

Selain dari barisan pemain baru, Pro Esports juga telah memperkenalkan jurulatih mereka yang akan menggalas tugas melatih pasukan ini iaitu Zico. Zico ataupun nama sebenarnya John Michael Dizon merupakan bekas jurulatih untuk pasukan Burn x Team Flash yang baru-baru ini bertanding di M4 World Championship.


Dazzler - Card Ongoing Terbaru Untuk Marvel Snap

Baru-baru ini Marvel Snap telah memperkenalkan card terbaru mereka iaitu Dazzler. Card ini mempunyai 4 blue orb kos dan 4 attack power.

<oembed url="https://twitter.com/MARVELSNAP/status/1617978930019061760" host="twitter">

Dazzler, the newest card added to MARVEL SNAP!

🔵 Cost: 4
🔶 Power: 4

Ongoing: If you have 4 cards at each location, +6 Power. pic.twitter.com/sNc0eMj53I
— MARVEL SNAP (@MARVELSNAP) January 24, 2023
</oembed>

Selain itu card ini mempunyai skill Ongoing yang mana jika korang mempunyai 4 card disetiap location lain, Dazzler akan mendapatkan tambahan attack power sebanyak +6.

Antara deck build yang korang boleh bina adalah dengan gabungan Shanna, Dazzler dan juga Kazar. Berikut merupakan antara contoh deck yang korang boleh bina menggunakan card Dazzler ini.


Empat Permainan Video Berharga Hampir RM400 Ini Kini Percuma Di Xbox Game Pass

Untuk Januari tahun ini, Xbox telah mengumumkan pelbagai permainan video percuma yang boleh dimainkan oleh mereka yang melanggan Xbox Game Pass. Antara permainan video yang baru sahaja dimasukkan ke dalam Xbox Game Pass adalah seperti berikut:

Mortal Shell: Enhanced Edition

Mortal Shell merupakan sebuah permainan video berbentuk Action Role-Playing yang dihasilkan oleh Cold Symmetry dan dikeluarkan oleh Playstack pada tahun 2020 untuk PlayStation 4, Xbox One dan juga PC.

<oembed url="https://www.youtube.com/watch?v=_VTpYb3ZdHE" width="200" height="113" host="youtube"></oembed>

Bagi korang yang menyukai permainan video seperti Dark Souls dan juga Elden Ring, mungkin korang akan meminati Mortal Shell ini yang mana telah mendapatkan skor sebanyak 8/10 daripada IGN.

Persona 3 Portable & Persona 4 Golden

Bagi peminat-peminat siri permainan video Shin Megami Tensei sudah tentunya gembira bila Xbox mengumumkan dua permainan video dari siri tersebut akan dimasukkan ke Xbox Game Pass.

<oembed url="https://www.youtube.com/watch?v=IrU0QzkhcNk" width="200" height="113" host="youtube"></oembed>

Persona 3 Portable pada awalnya dikeluarkan untuk PlayStation Portable pada tahun 2009 manakala Persona 4 Golden pula dikeluarkan pada tahun 2012. Kedua-dua permainan video dari siri Persona ini sememangnya ditunggu-tunggu oleh pelanggan Xbox Game Pass.

Monster Hunter: Rise

Salah satu permainan video yang kami sendiri nantikan untuk tiba di Xbox Game Pass. Monster Hunter: Rise dihasilkan dan dikeluarkan oleh Capcom pada tahun 2021.

<oembed url="https://www.youtube.com/watch?v=ZMLk9-tZ-_A" width="200" height="113" host="youtube"></oembed>

Monster Hunter: Rise merupakan siri keenam untuk permainan video Monster Hunter dan mempunyai rating yang sangat tinggi iaitu 9/10 di Steam dan 8/10 di IGN. Tunggu apa lagi, muat turun sekarang!


CS:GO, Pinnacle Cup II Tawarkan Hadiah Terkumpul Sebanyak $100,000!

Pada 18 Jun 2021, sebuah syarikat Online Sports Betting iaitu Pinnacle telah mengumumkan kejohanan Pinnacle Cup II yang akan diadakan pada 28 Jun hingga 16 Julai 2021. Ini merupakan kejohanan kali kedua dimana yang pertama telah diadakan pada bulan Mac lalu. Pada musim kali ini, hadiah terkumpul yang ditawarkan adalah sebanyak $100,000 (RM400,000).

Kejohanan ini akan disertai oleh 32 pasukan terkuat CS:GO dari seluruh dunia. Mereka akan bertanding serta merebut gelaran juara. Dalam pada itu, Pinnacle akan meneruskan kerjasama beliau bersama GRID dan Relog Media bagi mendapatkan kualiti paparan kejohanan yang bertaraf dunia kepada penonton. Kejohanan ini akan berlangsung secara online dan akan ditayangkan di TEB tv Twitch.

Antara pasukan yang akan bertanding di peringkat kumpulan ialah Sharks, Triked, VP, Prodigy, Na’Vi Junior dan lain-lain. Pada Swiss stage pula akan terdapat pasukan ENCE, Entropiq, MIBR, HAVU dan beberapa pasukan lain. Untuk dapatkan maklumat dengan lebih lanjut berkenaan kejohanan ini, sila ke pinnacle.com.

SUMBER: pinnacle.com


Counter-Strike Sambut Ulang Tahun Yang ke-22!

Pada 19 Jun 2021, sebuah game First Person Shooter (FPS) iaitu Counter-Strike telah menyambut ulang tahunnya yang ke-22. Counter-Strike juga merupakan sebuah game FPS yang paling lama bertahan di dalam industri esports. Siapa je yang tak kenal game Counter-Strike ni kan?

Counter-Strike yang pertama telah dibina pada 19 Jun 1999 dalam mod Half-Life. Game ini dibina oleh Minh “Gooseman” Le dan Jess Cliffe. Kemudian, kedua mereka telah diambil oleh Valve dan Valve telah melancarkan game Counter-Strike secara rasmi ke dalam Windows pada 9 November 2000.

Selepas daripada itu, Counter-Strike mula berkembang secara pesat. Counter-Strike juga telah mengeluarkan pelbagai versi bermula daripada Condition Zero dan Source pada tahun 2004. Pada tahun 2012 pula terdapat satu lagi versi iaitu Global Offensive atau dikenali sebagai CS:GO. CS:GO juga pernah memegang rekod antara game yang paling tinggi dimainkan. Sehingga kini, CS:GO masih mendapat sambutan oleh para pemain.

SUMBER: dotesports.com


Microsoft Lancarkan Xbox Design Lab Untuk Custom Xbox Controller!

Baru-baru ini, Microsoft telah melancarkan Xbox Design Lab dimana pemain boleh custom controller mereka mengikut citarasa sendiri. Terdapat 18 jenis warna menarik yang boleh dipadankan. Pemain juga boleh memilih gaya butang yang berbeza serta menambahkan lagi ukiran laser untuk mendapatkan penampilan yang menarik.

Selain itu, Microsoft turut membuat tawaran istimewa dimana pemain boleh memilih controller Psychonauts 2 atau Grounded. Controller Ini direka khas daripada pengambilan warna video game Psychonauts 2 dan Grounded. Untuk semua controller yang direka daripada Xbox Design Lab ini boleh digunakan pada Xbox Series X/S, Xbox One, Windows 10, Android, dan iOS bergantung pada system yang sesuai.

Tempahan untuk custom controller ini akan mengambil masa selama 28 hari. Harga untuk controller ini adalah bernilai $70 (RM 280). Untuk membuat design, pemain boleh pergi ke laman web Xbox Design Lab | Xbox serta untuk dapatkan info yang lebih lanjut.

SUMBER: urdupresss.com


Panini Keluarkan Sticker Album League of Legends!

Baru-baru ini, sebuah syarikat sticker dan kad perdagangan iaitu Panini telah berkolaborasi dengan organisasi kejohanan esports LVP. Kerjasama ini adalah untuk melancarkan produk baru iaitu sticker album Superliga secara digital.

Panini sebelum ini banyak mengeluarkan sticker album tentang pasukan bola sepak dan pasukan NBA. Ini merupakan kali pertama Panini mengeluarkan sticker album berkenaan dengan pasukan esports. Antara kandungan yang terdapat dalam album Superliga ini ialah, halaman gambar setiap pasukan League of Legends Spain, halaman gambar pemain dan jurulatih, halaman tentang sejarah pertandingan dan bekas-bekas pemain terdahulu, dan banyak lagi. Bagi yang berjaya melengkapkan album ini secara digital, mereka boleh membuat pembelian album yang sebenar(fizikal).

“Pelancaran album Superliga merupakan satu pencapaian hebat untuk industri esports. Pihak LVP merasa bangga dapat bekerjasama dengan Panini dalam mewujudkan sebuah album dan kami pasti ianya dapat mengembirakan komuniti kami. Pelancaran ini adalah salah satu permulaan dan kita akan melihat pelbagai lagi perkara pada masa akan datang,” kata Jordi Soler, CEO of LVP.

SUMBER: esportsinsider.com


Fnatic Sambung Kolaborasi Bersama Anda Seat!

Pada 17 Jun 2021, Fnatic telah menyatakan bahawa mereka akan meneruskan kolaborasi bersama Anda Seat. Anda Seat merupakan antara syarikat pengeluar kerusi gaming terkenal di dunia telah menjadi penaja rasmi kepada para pemain Fnatic sejak dari tahun 2020.

Sempena dengan penyambungan kolaborasi ini, Anda Seat telah mengeluarkan sebuah lagi kerusi gaming edisi Fnatic 2021. Setiap pembelian 30 terawal akan memperolehi mouse pad secara percuma. Bukan itu saja, Anda Seat juga ada membuat giveaway kepada para peminat Fnatic dimana pemenang yang bertuah akan mendapat sebuah kerusi gaming edisi Fnatic dan juga 2 jersey yang mempunyai tanda tangan daripada pemain Fnatic.

Sam Mathews, CEO Fnatic berkata, “Sama ada anda bermain secara suka-suka bersama rakan ataupun bermain di peringkat yang lebih tinggi di dalam esports, mempunyai kelengkapan yang betul adalah perkara penting bagi meningkatkan prestasi permainan dan itulah yang Fnatic fokuskan. Kerjasama Fnatic dan Anda Seat dalam mencipta sebuah kerusi gaming edisi Fnatic adalah untuk memastikan pemain dan peminat kami dari seluruh dunia dapat menikmati kelebihan ergonomik daripada Anda Seat supaya mereka dapat bermain dengan lebih selesa.”.

Untuk maklumat lebih lanjut, anda boleh pergi ke laman web fnatic.com.

SUMBER: fnatic.com


Rainbow Six Siege UK Ireland Nationals (UKIN) Summer 2021 Kembali!

Pada 16 Jun 2021, Ubisoft telah mengumumkan tentang 2021 Summer Season untuk Rainbow Six Siege UK Ireland National (UKIN). Sebanyak £25,000 (RM140,000) hadiah terkumpul yang ditawarkan dalam kejohanan ini.

Selain itu, pemenang juga akan mendapat tempat di Liga Challenger 2021 serta layak untuk memasuki Liga Eropah 2022. UKIN akan bermula pada 29 Jun hingga 27 Julai 2021 pada peringkat kumpulan manakala final akan berlangsung pada 28 hingga 29 Ogos 2021. Kejohanan ini boleh di tonton melalui Twitch TV Rainbow Six Siege.

Will Attwood, Pengurus Pemasaran Esports Ubisoft UK berkata, “Kami gembira dapat mengembalikan UK Ireland National pada musim kedua ini. Dengan hadiah wang tunai sebanyak £25,000 serta dapat bermain di Liga Challenger 2021, tentu setiap pasukan akan memberikan saingan yang sengit bagi merebut 8 pasukan terbaik dari UK dan Ireland.”. Untuk maklumat lanjut, anda boleh pergi ke laman web ukin.gg.

SUMBER: https://esports-news.co.uk


Woman Star League Season 3 Kembali!

Indonesia sememangnya melahirkan ramai pemain yang berbakat dalam bidang esports. Mereka bukan saja melahirkan atlet lelaki, namun mereka turut melahirkan atlet-atlet wanita. Baru-baru ini, sebuah kejohanan esports wanita telah kembali iaitu Woman Star League Season 3.

Woman Star League merupakan sebuah pertandingan Mobile Legends: Bang Bang yang diadakan khas untuk para pemain wanita. Kejohanan ini telah berlangsung selama 2 musim dan kini sedang memasuki musim ketiga. Pada 2 musim yang lalu, pasukan EVOS Lynx telah memegang tahta juara dalam Woman Star League. EVOS Lynx sememangnya pasukan yang kuat dalam permainan MLBB.

<oembed url="https://www.youtube.com/watch?v=OTlZY7ohWLY" width="200" height="113" host="youtube"></oembed>

Namun begitu, pada musim ini dilihat terdapat beberapa lagi pasukan yang akan memberikan saingan sengit kepada EVOS Lynx. Antara pasukan yang dikatakan sudah semakin meningkat naik prestasinya ialah RRQ Mika dan Morph Akasha. Mampukah EVOS Lynx mengekalkan kejuaraan mereka selama 2 musim? Ikuti perlawanan Regular Season yang akan bermula pada 18 Jun ini. Untuk maklumat lanjut, anda boleh pergi ke instagram indonesiagamingleague.

SUMBER: indonesiagamingleague


Guardians of the Galaxy Games Tiba Oktober Ini!

Baru-baru ini, terdapat berita mengenai kemunculan video game baru iaitu Guardians of the Galaxy. Game yang dibangunkan oleh Square Enix bersama Eidos Montreal ini dijangkakan akan keluar pada 26 Oktober 2021. Game ini akan dikeluarkan untuk PC, PS4, PS5, Xbox One, and Xbox Series X.

Berdasarkan trailer yang ditayangkan, pemain akan menggunakan watak Star-Lord aka Peter Quill dan ditemani oleh watak-watak lain seperti Groot, Gamora, Drax dan Rocket bagi menyelamatkan alam semesta. Trailer tersebut juga memperlihatkan satu peperangan besar di dalam permainan, suasana yang penuh warna-warni, alien monsters, kapal angkasa yang besar dan pelbagai lagi.

<oembed url="https://www.youtube.com/watch?v=3PnAnIT4f68" width="200" height="113" host="youtube"></oembed>

Game Marvel sememangnya jarang dikeluarkan oleh mana-mana syarikat video game. Dengan adanya keluaran game GOTG ini pasti akan terdapat pelbagai pengalaman baru buat para pemain. Kepada peminat Marvel, nantikan kemunculan game Guardians of the Galaxy pada 26 Oktober ini. Jangan lupa ikuti instagram mereka iaitu gotgthegame untuk sebarang maklumat yang akan disampaikan.

SUMBER: guardiansofthegalaxy.square-enix-games.com


Esports Boxing Club Tiba Tahun Ini!

Baru-baru ini, telah keluar satu trailer berkenaan dengan Esports Boxing Club di Youtube. Difahamkan bahawa pada tahun ini, Ten24 Media bersama Steel City Interactive akan mengeluarkan satu game PC iaitu Esports Boxing Club. Lebih daripada 200 fighter akan dibawa masuk dalam game ini. Ini juga termasuk para atlet peninju dahulu dan juga sekarang.

Terdapat beberapa kategori yang pemain boleh pilih di dalam game ini. Antaranya ialah flyweight, featherweight, middleweight, legends, dan kategori wanita. Dalam trailer yang ditayangkan, terdapat kemunculan Atlet peninju lagenda seperti Muhammad Ali, Sugar Ray Leonard, dan Julio Cesar Chavez, Sr. Terdapat juga peninju masa kini iaitu Canelo Alvarez, Terence Crawford, dan Vasyl Lomachenko.

<oembed url="https://www.youtube.com/watch?v=5u0T1uz-PNQ" width="200" height="113" host="youtube"></oembed>

Bagi kategori wanita, antara peninju yang terdapat dalam game ini ialah Katie Taylor, Claressa Shields, Heather Hardy, dan pelbagai lagi. Esports Boxing Club juga dikatakan akan dikeluarkan untuk konsol PS 5 dan Xbox Series X. Namun, tarikh sebenar belum diberitahu lagi. Kemungkinan akan dimaklumkan selepas pengeluaran bagi game PC. Untuk maklumat lanjut, sila ke eSports Boxing Club.

SUMBER: www.gamesradar.com


Jentera Fast and Furious Kini di Rocket League!

Sempena dengan keluaran filem Fast and Furious 9 yang akan ditayangkan pada 25 Jun ini, Psyonix Studio telah membawa masuk jentera-jentera hebat F9 ke dalam Rocket League. Antara jentera yang dibawa masuk ialah Dodge Charger, Nissan Skyline dan jentera baru F9 iaitu rocket-powered Pontiac Fiero.

Jentera-jentera ini akan terdapat di Rocket League bermula pada 17 hingga 30 Jun. Untuk mendapatkan ketiga-tiga jentera tersebut, pemain boleh pergi ke Item Shop dan membuat pembelian bundle yang bernilai 2,400 kredit. Pemain juga boleh membuat pembelian secara berasingan dimana harga bundle untuk sebuah kereta ialah bernilai 1,000 kredit.

Bagi pemain yang sudah mendapatkan Dodge Charger atau Nissan Skyline, mereka boleh upgrade Wheels dan Reel Life Decal mereka dengan pembelian upgrade bundle yang bernilai 200 kredit. Untuk tahu dengan lebih lanjut, anda boleh log masuk ke dalam permainan Rocket League. Berikut merupakan item yang terdapat di dalam bundle untuk setiap pembelian:

Fast & Furious Pontiac Fiero

Pontiac Fiero Wheels, Pontiac Fiero Wheels (Black Painted), Flames Decal, Stripes Decal, Circuit Pro Decal, Wings Decal, Lightning Decal, Reel Life Decal.

Fast & Furious Dodge Charger

Dodge Charger Wheels, Dodge Charger Wheels (Black Painted), Alameda Twin Decal, Flames Decal, Good Graces Decal, Rally Decal, Sinclair Decal, Wheelman Decal, Reel Life Decal.

Fast & Furious Nissan Skyline

Nissan Skyline Wheels, Nissan Skyline Wheels (Black Painted), 2Bold Decal, 2Cool Decal, 2Tuff Decal, Clean Cut Decal, Home Stretch Decal, The Clutch Decal, Reel Life Decal.

SUMBER: https://www.rocketleague.com/


Muncul Sebagai Serangga di PUBG Mobile!

Baru-baru ini, PUBG Mobile telah mengeluarkan Mod baru iaitu Treasure-Insektoid. Mod ini membolehkan pemain untuk bertukar menjadi kecil seperti serangga. Pemain juga boleh menerokai Map Erangle dengan pengalaman yang berbeza seperti sebelum ini.

Jika sebelum ini PUBG Mobile telah mengeluarkan event Titan dimana terdapat Godzilla dan juga Kong. Namun kali ini, PUBG Mobile mengeluarkan satu lagi Mod yang luar dari jangkaan pemain iaitu berubah menjadi kecil seperti serangga.

Pemain boleh rasakan pengamalan baru ini di Map Erangle dimana terdapat satu lokasi yang mempunyai Lab. Dalam Lab tersebut akan ada satu mesin dan apabila pemain memasuki mesin tersebut secara automatik akan berubah menjadi kecil.

Apabila anda berubah menjadi kecil, pemain boleh terbang di seluruh Map Erangle. Bukan itu saja, pemain juga dapat merasai pengalaman pertempuran yang baru dimana mereka perlu berperang dalam keadaan yang kecil.

Pemain juga perlu berhati-hati dengan Pan kerana apabila anda berubah menjadi kecil Pan adalah salah satu senjata yang paling berbahaya. Untuk tahu dengan lebih lanjut, anda boleh bermain di Map Erangle PUBG Mobile bermula hari ini.

SUMBER: pubgmobilemyofficial


Conor McGregor Ceburi Industri Gaming!

Bintang UFC iaitu Conor McGregor kini menceburi industri gaming. Beliau telah bekerjasama dengan sebuah syarikat pembangun mobile game Eropah iaitu Beetroot Lab dalam melancarkan sebuah mobile game Dystopia: Contest of Heroes.

Dystopia merupakan sebuah game yang dibangunkan pada tahun 2020 oleh Beetroot Lab. Beetroot Lab menjadikan bintang UFC dunia iaitu Conor McGregor sebagai watak utama dalam game mereka.

Pada tahun lepas, game ini juga telah digelar sebagai “the best mobile strategy game”. Menerusi laman instagram rasmi Conor McGregor baru-baru ini, beliau telah memuat naik satu posting berkenaan dengan kejohanan dunia dalam permainan Dystopia: Contest of Heroes yang akan diadakan tidak lama lagi.

Difahamkan juga bahawa kejohanan ini akan menawarkan hadiah menarik seperti berpeluang bertemu dengan bintang UFC Conor McGregor.

Kepada peminat strategy game, Anda boleh muat turun game ini melalui Google Play dan App Store. Terdapat 20 bahasa yang disediakan di dalam game ini. Untuk sebarang info lanjut, layari laman web rasmi dystopia.beetrootlab.com.

SUMBER: esportspress.co.uk


Lamborghini Anjurkan Tournament Esports “The Real Race”!

Baru-baru ini, Lamborghini menyatakan bahawa mereka akan menganjurkan satu tournament esports yang diberi nama “The Real Race”. Kejohanan ini adalah berdasarkan Game Assetto Corsa Competizione iaitu game kolaborasi mereka sejak dua tahun lalu. Ini merupakan kejohanan esports musim kedua yang diadakan oleh Lamborghini.

Assetto Corsa Competizione merupakan sebuah game official GT World Challenge. Game ini ditubuhkan oleh 505 Games dan telah berkolaborasi dengan Lamborghini hampir 2 tahun. Untuk tahun ini, kejohanan yang akan berlangsung adalah pada peringkat global yang melibatkan 3 wilayah berbeza.

Antara wilayah yang terlibat ialah Amerika, Eropah dan Asia. Peluma terbaik daripada 3 wilayah tersebut akan memenangi kejohanan ini.

Pemenang untuk kejohanan kali ini akan dibawa ke alam perlumbaan yang nyata. Lamborghini akan membawa 3 pelumba terbaik dari setiap wilayah untuk datang ke company HQ di Sant’Agata Bolognese (Italy).

Mereka akan diberi lawatan VIP di kilang Lamborghini bagi melihat setiap pembuatan jentera mereka. Pemain juga dapat bertemu dan berlatih dengan pemandu Lamborghini Squadra Corse serta dapat merasai pemanduan Lamborghini yang sebenar di litar.

Bukan itu saja, 3 pemenang tersebut juga akan berpeluang untuk menjadi pelumba Lamborghini official sim 2022. Untuk maklumat lanjut, sila ke Esports Lamborghini.

SUMBER: Esports Lamborghini


T1 Esport Berkolaborasi Dengan Matrix Keyboards!

Baru-baru ini, T1 Esport telah berkolaborasi dengan jenama keyboard terkenal iaitu Matrix Keyboards. Kolaborasi ini secara rasminya menjadikan Matrix Keyboards sebagai keyboard No.1 untuk setiap pasukan T1 Esports.

Matrix Keyboards turut mengeluarkan satu keyboard sempena dengan kolaborasi ini yang diberi nama ‘Faker’ iaitu diambil daripada nama pemain League of Legends Lee ‘Faker’ Sang-hyeok.

<oembed url="https://www.instagram.com/p/CPo4n0vsW7K/?utm_medium=copy_link"></oembed>

Matrix Keyboards juga akan meletakkan logo T1 pada keyboard yang dikeluarkan sebagai tanda kolaborasi antara mereka. Pihak T1 turut diminta untuk mempromosikan jenama Matrix Keyboards melalui website T1, live stream, sosial media, dan lain-lain. Untuk menarik perhatian para peminat T1 Esport, Matrix Keyboards akan mengadakan satu promosi harga barang mereka sempena dengan kolaborasi ini.

<oembed url="https://www.instagram.com/p/CPWREEThtIR/?utm_medium=copy_link"></oembed>

“Sejak Matrix Keyboards ditubuhkan, kami sememangnya mempunyai visi untuk mengeluarkan keyboard gaming yang terbaik di pasaran,” kata Chris Horne, Co-founder Matrix Keyboards. “Kami rasa senang dapat bekerjasama dengan organisasi berkaliber seperti T1 Esports dalam menjayakan visi kami.”.

“Semua orang di T1 rasa teruja dapat bekerjasama dengan Matrix Keyboards iaitu jenama yang terkenal dengan kualiti barangannya untuk atlet esport dan juga pemain,” kata Joe Marsh, CEO T1. Untuk maklumat lebih lanjut, sila ke invenglobal.com.

SUMBER: invenglobal.com


5 Universiti US Mempunyai Bidang Esports!

Industri esports kini semakin berkembang. Hampir seluruh negara telah menceburi bidang esports pada hari ini. Esports kini bukan hanya sekadar dijadikan platform hiburan atau hobi mengisi waktu lapang, namun esports telah menjadi salah satu kerjaya.

Di negara luar, mereka telah menganggap esports adalah salah satu bidang kerjaya pada masa akan datang. Oleh itu, mereka telah mewujudkan bidang esports di universiti-universiti mereka.

Antara 5 universiti yang mempunyai bidang esports di US ialah University of California Irvine. UC Irvine telah mewujudkan bidang esports sejak tahun 2015. UC Irvine juga telah menjadikan negara mereka antara yang teratas dalam game League of Legends, Overwatch, dan Super Smash Bros.

Pada tahun 2016, UC Irvine menawarkan scholarships pada pasukan LoL dan para pemain diberikan latihan industri serta peluang pekerjaan.

Kedua ialah, Miami University. U Miami mempunyai pelbagai pencapaian dalam pasukan esports mereka. Ini termasuk memenangi Esports Collegiate Championship in 2021 baru-baru ini. Yang ketiga ialah, Michigan State University. MSU dikenali sebagai digital atlet. MSU juga menawarkan peluang dalam bidang penyiaran esports serta kepimpinan.

Keempat, Maryville University. U Maryville telah menghasilkan National Champion League of Legends sebanyak 3 kali. Begitu juga dengan pasukan Overwatch yang kini berada di 4 negara teratas. Mereka juga akan memberikan biasiswa kepada pelajar yang layak sebanyak USD 2,000. Terakhir ialah, Boise State University. U Boise State terkenal apabila menjadi tuan rumah untuk National Association of Collegiate Esports.

Universiti ini juga telah mengadakan kem ‘EsportsU’ untuk pelajar sekolah menengah di rumah selama dua minggu. Peserta akan diperkenalkan tentang pengetahuan akademik serta kerjaya dalam industri gaming. Itulah 5 buah universiti di US yang menawarkan kursus dalam bidang esports. Untuk maklumat yang lebih lanjut, sila ke studyinternational.com.

SUMBER:

studyinternational.com


SteelSeries Berkolaborasi Dengan Mercedes-AMG Petronas Esports Team!

Baru-baru ini, SteelSeries menyatakan bahawa pihak mereka telah berkolaborasi dengan pasukan esports Mercedes-AMG Petronas. SteelSeries merupakan sebuah syarikat pengeluaran barang esports dari Denmark. Kolaborasi ini merupakan satu perkara baru buat SteelSeries dalam menceburi kategori sim racing.

Menurut SteelSeries, mereka akan bekerjasama secara direct dengan driver dan engineer pasukan esports Mercedes-AMG Petronas dalam menjayakan beberapa projek. Antara projek yang akan dilakukan ialah product testing, digital events, brand activations dan beberapa lagi projek marketing. SteelSeries juga akan mengeluarkan gear edisi terhad yang direka khas untuk pasukan esports Mercedes-AMG Petronas untuk musim sim racing akan datang.

Terdapat pelbagai esports yang boleh dikolaborasikan, namun SteelSeries memilih sim racing adalah untuk mencipta satu nama yang boleh dikenali dunia. “Sebagai peneraju peralatan dunia esports, kami rasa bangga dapat membentuk permainan kompetitif masa hadapan. Ini merupakan kali pertama kami bekerjasama dengan pasukan esport formula 1 iaitu Mercedes-AMG Petronas. Kerjasama ini akan menunjukkan lagi komitmen kami dalam menginovasikan para atlet esports terbaik dunia,” kata Tony Trubridge, Global Esports Director SteelSeries. Untuk ketahui maklumat dengan lebih lanjut, sila ke steelseries.com.

SUMBER: steelseries.com


Event YR1 Sempena Ulang Tahun VALORANT!

VALORANT kini sedang meraikan Anniversary yang ke 1 tahun. VALORANT merupakan game first-person shooter (FPS) pc yang dibina oleh Riot games. Sempena dengan ulang tahun ini, VALORANT telah mengadakan satu event iaitu ‘YR1’. YR1 akan menampilkan pelbagai tawaran istimewa seperti Night.Market, Give Back Bundle, Episode Player Card, WWFest, Event Past, dan Squad Boost.

Dalam acara Night.Market, pemain boleh membeli skin lama dengan harga discount. Terdapat 6 jenis skin yang ada di dalam Night.Market tersebut. Pemain juga boleh membuat undian di Night.Market untuk membawa masuk semula bundle terdahulu “Give Back Bundle”. Antara yang akan terdapat dalam bundle tersebut ialah Prime 2.0 Phantom, Reaver Vandal, and Ion Operator.

Untuk Episod Player Card, pemain perlu menebus 3 episod kad iaitu kad episod 1, kad episod 2 dan kad episod 3.

Bagi menebus kad episod 1, pemain perlu membuat tebusan di VALORANT's redemption page dengan kod YR1 pada 9 Jun. Untuk tebus kad episod 2, pemain perlu membuat tebusan di Prime Gaming Drop pada 14 Jun manakala kad episod 3 boleh dibuat pada YR1 event past.

Untuk Event past YR1 akan bermula pada 22 Jun hingga 6 Julai ini. Event past kali ini menawarkan 7 level exclusive items. Jom ke in-game store tab untuk ketahui tawaran dengan lebih lanjut.

SUMBER: dotesports.com


Universiti UK Buka Bidang Kejurulatihan Esports Peringkat Degree!

Pada 2 Jun 2021, terdapat satu berita perkembangan esports di United Kingdom. Esports insider melaporkan bahawa University of Portsmouth dan International Federation of Esports Coaches (IFoEC) telah mewujudkan satu kursus kejurulatihan Esukan atau Esports Coaching & Performance pada peringkat Degree. Ini adalah kerjasama antara University of Portsmouth dan IFoEC. Program ini akan diadakan secara atas talian bermula pada September 2021.

Bidang ini diwujudkan adalah untuk memberi pelajar pengetahuan yang mendalam mengenai industri esports serta memupuk nilai kepimpinan dalam menguruskan sesebuah pasukan. Kursus ini telah dirangka sejak tahun lepas lagi oleh ahli-ahli pakar dalam bidang esports. Kursus ini akan diajar oleh pensyarah dari University of Portsmouth dan pensyarah IFoEC. Tempoh tamat kursus ini adalah selama 3 tahun dan mempunyai 120 jumlah kredit. Antara subjek yang terdapat dalam kursus ini adalah Introduction to Esports, Foundations of Esports Coaching, Sport & Exercise Psychology, Esports Performance, Applied Esports Coaching, and Strategic Esports Development.

“Dengan adanya pendidikan di peringkat Universiti ini akan dapat membantu individu yang berada dalam industri esports untuk terus berjaya pada masa akan datang. Kami berharap satu hari nanti dapat melihat generasi muda yang menamatkan degree dalam bidang esports akan memperoleh kejayaan di luar sana,” kata pemain dan jurulatih Neyas ‘Raizins’ Guruswamy. Menurut University of Portsmouth, pelajar yang menamatkan pelajaran akan mengambil beberapa pekerjaan esports seperti jurulatih esports, pengurus esports, dan lain-lain. Pelajar juga akan diberikan latihan industri selama setahun selepas tahun kedua belajar. Untuk maklumat lebih lanjut, sila ke esportsinsider.com.

SUMBER: esportsinsider.com


We.Care Adakan Program Kesihatan Mental Bersama Pemain CS:GO!

Pada 1 Jun 2021, Counter-Strike Professional Players Association (CSPPA) telah bekerjasama dengan syarikat Therapy Online Denmark iaitu We.Care.

Mereka mengadakan 1 program Kesihatan Mental bersama bagi menangani masalah tekanan yang dihadapi oleh pemain. Program ini akan berlangsung selama 2 bulan yang melibatkan semua pemain CS:GO.

<oembed url="https://twitter.com/csppagg/status/1399336071520006147?s=21" host="twitter">

We have partnered with @we_dot_care to provide all members quick and flexible mental care pic.twitter.com/rocxOBwfoW
— Counter-Strike Professional Players' Association (@CSPPAgg) May 31, 2021
</oembed>

Sepanjang program ini, CSPPA boleh berhubung dengan pihak We.Care melalui video call atau message untuk mendapatkan sesi kaunseling berkenaan dengan masalah psikologi. Pihak We.care akan memberikan perkhidmatan kaunseling daripada ahli terapi yang pakar dalam menangani isu berkaitan dengan kerjaya sebagai seorang pemain game. “Pemain CS:GO sering mengalami masalah tekanan apabila mereka menguruskan jadual kejohanan serta menjalani latihan,” kata pemain FunPlus Phoenix dan ahli lembaga CSPPA, Martin.

Program ini juga akan memberikan rawatan mental kepada para pemain CS:GO dengan kadar segera agar mereka tidak menghadapi tekanan yang berpanjangan. Menurut We.Care, pemain CS:GO didapati menghadapi beberapa masalah seperti tekanan, keletihan, kegelisahan, kesunyian dan kemurungan. “Pemain CS:GO juga sama seperti atlet yang lain dimana minda mereka memainkan peranan penting dalam memparkan prestasi mereka,” kata Linisha Palm, Ketua Pegawai Eksekutif dan Pengasas We.Care. Untuk maklumat lanjut, sila ke We.Care.

SUMBER: We.Care


Free Fire X Street Fighter V!

Pada 1 Jun 2021, Garena memberitahu bahawa Free Fire akan berkolaborasi dengan Street Fighter V pada Julai ini. Dalam satu video yang dimuat naik oleh instagram Free Fire Malaysia, kolaborasi ini akan menampilkan beberapa watak daripada Street Fighter V di dalam permainan Free Fire.

<oembed url="https://www.youtube.com/watch?v=gUACDVmr9cA" width="200" height="113" host="youtube"></oembed>

Kolaborasi antara Free Fire dengan Street Fighter V sememangnya dinantikan lebih-lebih lagi pada para peminat Street Fighter. Antara watak-watak terkenal di dalam Street Fighter ialah seperti Ryu, Chun-Li, Akuma dan ramai lagi.

Walau bagaimanapun, pihak Garena belum memberitahu dengan lebih lanjut berkenaan dengan perkara ini. Mereka meminta untuk terus mengikuti laman sosial Free Fire bagi mengetahui perkembangan akan datang.

Free Fire telah berkolaborasi dengan pelbagai syarikat. Baru-baru ini, Free Fire juga telah berkolaborasi dengan jenama kereta Formula 1 iaitu McLaren. Free Fire juga pernah berkolaborasi dengan kartun animasi seperti Attack on Titan dan One-Punch Man. Untuk maklumat lanjut, terus ikuti laman sosial freefiremalaysiaoffical.

SUMBER: freefiremalaysiaofficial


Tiga Potion Dalam MLBB Dan Waktu Sesuai Untuk Gunakan Potion

Mobile Legends memberi pilihan kepada pemain untuk membeli potion tertentu apabila permainan mengambil masa yang lama. Kami akan senaraikan tiga jenis potion dan masa yang sesuai untuk membeli potion.

Potion pertama dalam senarai ini adalah Power Potion. Potion ini akan memberi pemain tambahan 30 damage physical dan 5% lifesteal selama 120 saat. Potion ini sangat sesuai untuk hero jenis Assassins, Marksmen dan Fighter.

Potion kedua iaitu Blue Potion pula sangat sesuai dengan hero jenis Mage dan Assassins yang mempunyai kuasa magik kerana memberi pemain tambahan 30 magic damage dan pengurangan cooldown 5%.

Stone Potion adalah potion terakhir dalam senarai ini. Stone Potion memberikan tambahan 500 HP dan durability 15% dan sangat bagus untuk hero jenis Tank dan Support.

Potion adalah tambahan terbaik untuk meningkatkan permainan korang semasa hujung permainan. Jadi, cadangan kami waktu yang sesuai untuk membeli potion adalah pada ketika korang merasakan akan ada pertempuran besar di hujung game kerana extra stat akan memberikan kelebihan kepada korang.


BloodThirstyKings Berhempas-Pulas Sebelum Tempah Tiket Ke MSC 2023

Pasukan BloodThirstyKings (BTK) telah dinobatkan sebagai juara bagi pertAndingan MLBB North America Challenger Tournament 2023 (NACT) selepas menundukkan lawan mereka, Outplay di Grand Finals yang bertempat di HyperX Arena, Las Vegas.

Aksi Grand Finals bersambung selepas dua minggu rehat dan mempertemukan dua pasukan terbaik rantau Amerika Utara ini. Dalam perlawanan yang menggunakan format best-of-seven, BTK terpaksa berhempas-pulas untuk menewaskan Outplay dengan score 4-3.

Perlawanan yang sengit itu didominasi terlebih dahulu Outplay. BTK mula bangkit pada game kedua dan ketiga sebelum Outplay menang pada game keempat dan kelima. BTK menunjukkan persembahan yang mengagumkan pada dua game terakhir dan akhirnya mengakhiri perlawanan sengit tersebut dengan kemenangan berpihak kepada mereka.

Outplay yang sebelum ini dikenali TheOhioBrothers mendominasi regular season tanpa sebarang kekalahan. BTK pula menduduki tangga kedua diikuti pasukan Ackerman dan The Empire. Keempat-empat pasukan ini layak ke peringkat playoff.

Dengan kemenangan ini, BTK telah membawa pulang hadiah berupa wang tunai sebanyak $15,000 USD dan automatik layak ke pertandingan MSC 2023 yang bakal diadakan bulan Jun depan di Kemboja.


Pelakon Suara Asal Crash Bandicoot Meninggal Dunia Di Usia 60 Tahun

Brendan O’Brien yang merupakan pelakon suara asal bagi watak Crash Bandicoot telah meninggal dunia di usia 60 tahun. Kematiannya dilaporkan dalam sebuah obituari yang terdapat di laman web Legacy.com.

Pelakon suara bagi watak Crash Bandicoot ini sebenarnya meninggal dunia pada 23 Mac lalu dengan berita mengenai kematian hanya diketahui baru beberapa hari lalu. Obituari ini boleh dibaca di Legacy.com, dan ramai peminat mengucapkan takziah di laman ini.

Antara kejayaan yang paling diingati dalam karier O’Brien adalah ketika dia menjadi pelakon suara asal untuk permainan Crash Bandicoot yang pada ketika itu permainan ini dibangunkan Naughty Dog.

Susulan dengan berita kematian O’Brien, ramai orang memberi penghormatan terakhir kepadanya termasuklah laman Twitter rasmi Crash Bandicoot. Memetik ucapan tersebut “Kami ingin berkongsi ucapan takziah kepada orang-orang tersayang Brendan O'Brien atas pemergiannya. Dia adalah bakat luar biasa yang menghidupkan Crash Bandicoot dan watak Crash yang lain. Dia akan kekal selamanya di hati peminat Crash”.

Siri permainan Crash Bandicoot ini bermula pada tahun 1996 dan pada ketika itu dibangunkan oleh Naughty Dog dan dikeluarkan Sony Computer Entertainment. Satu permainan baru dari siri ini bakal dilancarkan tahun ini dan diberi judul Crash Team Rumble.


Street Fighter 6 Umum Karakter Yang Akan Muncul Dalam Open Beta

Street Fighter 6 telah mengesahkan watak-watak yang akan tersedia ketika fasa open beta nanti. Lebih kurang setengah bulan lagi sebelum perlancaran Street Fighter 6, open beta ini akan memberi pemain untuk menggunakan karakter yang hebat dalam francais ini.

Streer Fighter 6 mendedahkan maklumat mengenai karakter dan kawalan dalam suatu video acah. Watak dalam Street Fighter 6 yang akan muncul di open beta nanti adalah Chun-Li, Guile, Jamie, Juri, Ken, Kimberly, Luke, dan Ryu.

Permainan ini juga akan menampilkan dua jenis kawalan iaitu ‘classic’ dan ‘modern’. Pilihan antara dua kawalan membenarkan pemain memilih bagaimana mereka berlawan berdasarkan tahap pengalaman mereka dengan permainan Street Fighter sebelum ini.

Open beta bagi Street Fighter 6 ini akan dibuka pada 19 Mei dan habis pada 22 Mei. Sebaik open beta tamat, pemain perlu menunggu sehingga dua minggu sebelum permainan dilancarkan pada bulan Jun ini.

Street Fighter 6 ini akan dibuat dan dikeluarkan oleh Capcom. Permainan ini akan dilancarkan pada 2 Jun ini di platform PC, PlayStation 4, PlayStation 5 dan Xbox Series X/S.


Bintang Aladdin Padam Akaun Twitter Selepas Komen Mengenai Little Mermaid

Bintang utama bagi filem Aladdin meninggalkan media sosial selepas membuat ramalan mengenai prospek kutipan filem live-action yang bakal ditayangkan iaitu The Little Mermaid. Ini adalah kerana dia mendapat banyak kecaman daripada orang ramai kerana komennya itu.

Aladdin yang merupakan salah satu filem live-action remake yang paling berjaya dihasilkan Disney, mengutip kutipan melebihi $1 bilion USD selepas mendapatkan $116.8 juta USD pada minggu pembukaan.

Walaupun Aladdin mengecap kejayaan yang memberangsangkan, sekuel Aladdin masih belum memasuki fasa produksi walaupun perancangan sekuel tersebut telah mengambil beberapa tahun. Massoud mungkin agak kecewa dengan ketidakmampuan Disney untuk menghasilkan sekuel Aladdin.

Dalam suatu respons kepada The Hollywood Handle, Massoud menulis di Twitter “tekaan saya adalah TLM (The Little Mermain) tidak akan mencecah billion dolar tetapi sudah pasti akan mendapat sekuel. Kerana komen ini, Massoud mendapat kritikan daripada orang ramai sebelum memadam akaun Twitternya.

Filem The Little Mermaid bakal ditayangkan di pawagam negara ini menjelang 25 Mei tahun ini. Filem yang dibintangi Halle Bailey ini pernah menerima kritikan kerana ramai yang tidak mahu melihat Bailey memegang watak sebagai Ariel.


Tekken 8 Bawa Kembali Watak Yang Muncul Sejak Tekken 3

Tekken 8 telah dilaporkan untuk membawa kembali watak Hwoarang yang muncul dalam permainan siri Tekken sejak Tekken 3. Bandai Namco mengesahkan beberapa watak walaupun tarikh keluaran masih belum diketahui.

Bandai Namco mengumumkan yang ketika ini Tekken 8 mempunyai 16 watak yang dapat dimainkan. Antara watak tersebut adalah Hwoarang yang berasal dari Korea Selatan. Berperwatakan panas baran dan sombong, Hwoarang mempunyai tali pinggang hitam dalam taekwando dan merupakan anak murid kepada Baek Doo San.

Hwoarang merupakan antara watak regular dalam siri Tekken sejak Tekken 3 yang dikeluarkan pada tahun 1997. Dalam suatu trailer yang dipaparkan oleh, Hwoarang dilihat menaiki motosikal dalam penampilan baru dan bertarung dengan dua lagi watak yang kembali dalam permainan ini iaitu Nina Williams dan Jin Kazama.

Permainan ini pertama kali diumumkan pada September tahun lepas dan bakal menjadi permainan fighting yang pertama menggunakan Unreal Engine 5. Permainan ini juga akan menggunakan mekanik baru iaitu Heat System yang membenarkan pemain menggunakan gerakan khas.

Tekken 8 dibuat dan diterbitkan oleh Bandai Namco. Permainan ini akan keluar di platform PC, PlayStation 5 dan Xbox Series X/S pada satu tarikh yang belum dimuktamadkan.


Eiji Aonama Berminat Dengan Prospek Filem Adaptasi Legend Of Zelda

Penerbit bagi permainan The Legend of Zelda: Tears of the Kingdom, Eiji Aonama serta pengarah permainan ini, Hidemora Fujibayashi dikatakan berminat untuk mengadaptasi permainan Legend of Zelda ke industry filemnya.

Ketika ditanya oleh Polygon, mereka telah menyatakan sememangnya berminat tetapi bukan sekadar mereka yang buat keputusan.

“Saya perlu cakap, saya berminat”. Tetapi ia bukan hanya saya berminat untuk menjadikan sesuatu berlaku”, kata Aonama

“Mungkin suara peminat adalah penting di sini." Tambah Fujibayashi.

Susulan kejayaan filem animasi Super Mario Bros yang mencipta pelbagai rekod ketika ini, tidak mustahil kita akan dapat melihat filem Zelda ini menjadi kenyataan. Berkemungkinan Nintendo akan pertimbangkan untuk menghasilkan lebih banyak filem dari karya mereka.

Untuk pengetahuan korang, permainan The Legend of Zelda: Tears of the Kingdom telah dibuat dan dikeluarkan oleh Nintendo baru sahaja dilancarkan minggu lepas. Permainan ini hanya boleh didapati di platform Nintendo Switch.


Mobile Legends Perkenal Skin Baru Serta Beberapa Perubahan Pada Update Terbaru

Dengan ketibaan patch baru 1.7.82, Moonton akan memperkenalkan beberapa skin baru serta melakukan beberapa perlarasan terhadap watak hero dalam permainan Mobile Legends.

Perlarasan Hero

Silvanna

Moonton telah mengembalikan beberapa pelarasan kepada Ultimate Silvanna. Mereka telah mengalih keluar ‘Control Immunity’ semasa Silvanna berada dalam Circle Of Light, mengembalikan pengurangan jarak casting, tetapi mengekalkan perubahan yang membolehkannya menggunakan Flicker semasa melompat.

Ultimate (~)

Jarak casting: 5 ela > > 6.5 ela

Effect Yang Dibuang: Immunity Silvanna untuk mengawal kuasa semasa dalam Circle of Light.

Irithel

Leo kini bergerak lebih pentas semasa pertengahan dan penghujung permainan untuk membantu Irithel membina Jungle Heart dengan lebih cepat.

Ultimate (↑)

Movement Speed Boost: 30 mata untuk setial level > > 10% - 20%

Benedetta

Moonton telah melaraskan ‘enhanced basic attack’ kepunyaan Benedetta agar sepadan dengan indicator.

Passive

Enhanced Basic Attack Damage: 210% > > 220%

Kawasan effect dikurangkan untuk dipadankan dengan indicator

Ultimate (~)

Movement Speed Reduction: 70% untuk 1 saat dan 20% > > 50% untuk seleruh jangka masa permainan.

Balmond

Moonton mengembalikan perlarasan yang dibuat pada skill 1 dan Ultimate Balmond tetapi mengekalkan perubahan skill 2

Skin Baru

Odette “Sage of the Currents”

Luo Yi’s “Oracle of Sol”

Thamuz “Sanctified Flame”

Paquito “Blazing Tiger”

Atlas “Rune Sentinel”

Leomord “Inferno Soul”

Karina “Gemini – Halo”

Selena “Gemini – Shadow”

Eudora’s “Vivo Selfie Goddess”

Event Baru

Event baru iaitu Shining Star akan tersedia bermula 16 Mei ini. Pemain boleh menyertai untuk berpeluang mendapatkan skin yang hebat seperti Doom Duelist kepunyaan Karina, Toy Rex kepunyaan Barats dan Moonstruck kepunyaan Chang’e.

Perlarasan Lain

Moonton memudahkan penggunaan Paquito apabila menggunakan skill banyak kali. Paquito kini boleh memukul musuh dengan lebih tepat semasa casting.

Mengoptimumkan teks ‘quick chat’ dalam MLBB X Jujutsu Kaisen.

Fungsi Quick Voice telah ditambah ke dalam tetapan Voice Chat untuk memulakan Voice Chat dan menjemput ke semua rakan dalam suatu masa yang sama.


Microsoft Rancang Bangunkan Konsol Next-Gen Yang Gabungkan PC, Mobile Dan Xbox

Microsoft dilaporkan akan membangunkan konsol next-gen yang menggabungkan platform mudah alih, PC dan Xbox. Ini adalah sebahagian langkah mereka selepas mengambil alih Activision.

Microsoft mengambil beberapa langkah untuk mengembangkan syarikat mereka. Antara langkah dari Microsoft adalah pengambilalihan Activision. Walau bagaimanapun, proses pengambilalihan tidak dapat diteruskan selepas organisasi yang mengawal pasaran UK, Competition and Market Authority (CMA) tidak mengesahkan proses terbabit.

Dalam suatu kertas laporan berkaitan proses pengambilalihan ini, Microsoft dikatakan akan membangunkan konsol next-gen pada tahun 2028. Konsol akan dibina berdasarkan teknologi ‘cloud gaming’ yang akan membenarkan gabungan pelbagai platform iaitu peranti pintar, computer dan konsol permainan.

CMA tidak mengesahkan proses Microsoft mengambil alih Activision selepas mendengar Microsoft ingin membangunkan teknologi cloud-gaming mereka sendiri. CMA khuatir dengan penggunaan teknologi ini dan bagaimana syarikat ini akan mendominasi pasaran jika teknologi ini digunakan.

Microsoft kini dalam proses membuat rayuan untuk membantalkan keputusan CMA dimana segala keputusan rayuan ini akan mempengaruhi pelan mereka dalam membangunkan konsol canggih ini. Syarikat ini walau bagaimanapun masih tidak membuat pengumuman rasmi mengenai  konsol ini kepada orang ramai.


Filipina Dominasi Malaysia Untuk Raih Emas MLBB Katgeori Lelaki Sukan SEA

Acara MLBB bagi kategori lelaki telah melabuhkan tirai pada semalam dengan memperlihatkan Filipina dinobatkan juara selepas mudah mengatasi pasukan Malaysia. Filipina telah meraih pingat emas acara ini dalam pertandingan di Teater NABA.

Pada match yang berlangsung petang semalam, pasukan Malaysia tidak mampu menandingi kekuatan Filipina walaupun sebelum ini pernah menundukkan mereka ketika peringkat kumpulan. Dengan format grand finals adalah best-of-five, Filipina menumpaskan Malaysia dengan score 3-0.

Filipina mengekalkan dominasi mereka dalam acara MLBB di rantau Asia Tenggara apabila meraih tiga kali emas dalam tiga temasya Sukan SEA berturut-turut. Pasukan Filipina dianggotai oleh beberapa pemain dari BREN Esports dan ONIC Philippines.

Myanmar pula menduduki tempat ketiga selepas menundukkan pasukan tuan rumah, Kemboja dengan score 2-0. Kemenangan dalam format best-of-three membuatkan mereka meraih pingat gangsa.

Sebanyak Sembilan negara telah menyertai acara MLBB kali ini. Malaysia yang menjuarai kumpulan A layak ke peringkat final buat pertama kali sejak acara ini diperkenalkan di Sukan SEA.


Lima Permainan Superhero Terbaik Di PC

Francais superhero nampaknya semakin berkembang dari hari ke hari apabila banyak filem dan kartun superhero telah dihasilkan. Permainan video bertemakan superhero juga semakin popular dan kami akan senaraikan lima permainan superhero yang korang boleh cuba di PC korang.

Spider-Man: Miles Morales

<oembed url="https://www.youtube.com/watch?v=FLop8vMHfcE" width="200" height="113" host="youtube"></oembed>

Selepas kejayaan permainan Spider-Man, Imsomniac membuat satu lagi permainan iaitu Spider-Man: Miles Morales. Kali ini, mereka memfokuskan watak Miles Morales dan bukan Peter Parker. Dengan kuasa 'venom blast', Miles perlu menghentikan beberapa penjahat yang mempunyai motif dendam di bandar New York.

Permainan ini yang dibuat oleh Imsomniac dan dikeluarkan Sony Interactive Entertainment juga terdapat di platform PlayStation 4 dan PlayStation 5.

Batman: Arkham Knight

<oembed url="https://www.youtube.com/watch?v=CINA288fZUs" width="200" height="113" host="youtube"></oembed>

Batman: Arkham Knight adalah permainan yang mengetengahkan kombat dari perspektif third-person sama seperti Spider-Man: Miles Morales. Permainan ini juga memberikan peluang kepada pemain untuk menggunakan gajet yang cool seperti grapnel gun, line launcher dan batarang. Pemain dapat meronda sekitar bandar Gotham menggunakan Batmobile.

Selain di PC, permainan ini juga dikeluarkan di platform PlayStation 4 dan Xbox One. Batman: Arkham Knight dibangunkan Rocksteady Studios dan diterbitkan Warner Bros. Interactive Entertainment.

Lego Marvel Super Heroes

<oembed url="https://www.youtube.com/watch?v=ydXUZbrg1nc" width="200" height="113" host="youtube"></oembed>

Kebanyakan permainan superhero di pasaran mempunyai tone yang agak dark dan moody. Permainan yang dihasilkan Traveller's Tales dan TT Fusion menggunakan tone yang lebih menceriakan. Peminat Marvel pasti menyukai permainan ini kerana di samping menampilkan banyak watak ikonik, mereka juga telah membina bangunan seperti dalam filem Marvel, contohnya rumah agam X-Men, Menara Avengers dan bangunan Oscorp.

X-Men Origins: Wolverine

<oembed url="https://www.youtube.com/watch?v=EzG6h_YKHbU" width="200" height="113" host="youtube"></oembed>

X-Men Origins: Wolverine adalah permainan action-adventure berdasarkan filem dengan tajuk yang sama. Bagi penggemar elemen slasher dalam permainan, permainan ini sangat sesuai kerana menampakkan personaliti Wolverine yang sangat ganas. Pada satu ketika dalam permainan, Wolverine telah menarik seorang juruterbang helikopter dari tempat duduknya dan memotong kepala juruterbang terbabit dengan bilah helikopter.

Walaupun permainan ini telah lama dihasilkan iaitu pada tahun 2009, grafik permainan ini masih nampak gah dan masih mantap untuk dimainkan hari ini. Permainan ini mempunyai banyak pembuat untuk pelbagai platform. Bagi platform PC, permainan ini dihasilkan Raven Software dan diterbitkan Activision.

Injustice 2

<oembed url="https://www.youtube.com/watch?v=9hklKfEEsxc" width="200" height="113" host="youtube"></oembed>

Injustice 2 merupakan antara permainan fighting yang paling epik dan terhangat masa kini. Plot permainan ini juga sangat dark kerana mengetengahkan watak Superman yang jahat. Permainan ini juga memberi peluang kepada pemain untuk menekan butang dengan mengeluarkan kuasa yang tidak masuk akal. Sebagai contoh, Batman boleh menghumban lawan ke udara dan menembak lawan tersebut dengan Batplane yang difungsikan dengan auto pilot.

Permainan ini dibangunkan oleh NetherRealm Studios dan dikeluarkan oleh Warner Bros. Interactive Entertainment pada tahun 2017. Selain platform PC, permainan ini juga tersedia di Android, iOS, PlayStation 4 dan Xbox One.


Despelote, Permainan Bola Sepak First Person Bakal Dilancarkan 2024

Sebuah permainan bola sepak dengan genre first person adventure bakal dikeluarkan di platform PlayStation 5, Xbox Series X/S dan PC sekitar tahun hadapan. Permainan diberikan judul Despelote dan bakal diterbitkan oleh Panic yang pernah mengeluarkan permainan seperti Untitled Goose Game dan Firewatch.

<oembed url="https://www.youtube.com/watch?v=oVdmFEG_MuI" width="200" height="113" host="youtube"></oembed>

Permainan yang dibangunkan oleh Julian Cordero dan Sebastian Valbuena mempunyai art style yang tersendiri. Dengan art style yang unik, pembangun permainan ingin pemain mendalami zaman kanak-kanak mereka apabila pemain akan mengawal Julian yang berumur lapan tahun. Berlatarbelakangkan tahun 2001, korang juga akan diperkenalkan dengan bandar Quito yang terletak di Ecuador

Despelote memfokuskan gelecekan, hantaran, dan menyepak bola sepak dalam sudut pandang first-person. Korang juga dapat bersembang dengan penduduk sekitar Ecuador yang mempunyai pelbagai ragam.

Permainan ini sememangnya tampak ingin menceritakan yang unik apabila penggunaan visual dan tekstur diilhamkan seakan foto era awal 2000. Pembangun juga ingin mencipta persekitaran sebenar seperti di Ecuador dengan watak akan berinteraksi dalam bahasa Sepanyol.

Jika korang meminati bola sepak, korang perlu mencuba bermain permainan yang nampak kelainan daripada permainan bola sepak yang lain. Bahkan bukan sahaja sesuai kepada peminat bola sepak, naratif dan jalan perceritaan yang menarik mungkin akan menarik minat bukan peminat sukan tersebut.


Google Lancarkan "Galaxy Killer" - Google Pixel 7a

Google telah melancarkan peranti terbaru mereka iaitu Pixel 7a yang merupakan peranti terkini dalam siri Pixel. Mereka mengumumkan peranti berkenaan pada acara Google I/O 2023 yang diadakan pada 10 Mei lalu.

Untuk mengetahui spesifikasi peranti ini dengan lebih lanjut, peranti ini mempunyai skrin sebesar 6.1 inci dengan paparan FHD+ dan refresh rate 90Hz. Pixel 7a ini juga disokong 8GB RAM dan cip pemprosesan Tensor G2. Chipset ini juga digunakan dalam Pixel 7 dan Pixel 7 Pro.

Pixel 7a juga didatangkan dengan dua kamera belakang ,kamera utama beresolusi 64MP dan kamera ultra wide 13MP. Kamera depan diletakkan di lubang atas skrin dengan beresolusi 13MP.

Peranti ini juga mempunyai fungsi lain termasuklah 5G, WiFi 6, sambungan Bluetooth 5.3 dan NFC. Kapasiti bateri adalah sebesar 4385mAh.

Google Pixel 7a sudah tersedia di Amerika Syarikat dengan harga $499 USD. Peranti ini tersedia dalam empat warna iaitu Charcoal, Snow, Sea dan Coral.


Infinix Menjadi Penaja Kejohanan Ameteur Royal-12 Esports (ARES)

Infinix Malaysia telah bekerjasama dengan Mobile Legends: Bang Bang (MLBB) dan akan menjadi penaja bagi pertandingan Ameteur Royal-12 Esports (ARES). Mereka mengumumkan untuk mengadakan beberapa aktiviti di Universiti Malaya pada 13 Mei dan 14 Mei ini.

Pertandingan ARES ini memberi peluang kepada pemain professional dan amatur untuk bersaing dan memenangi hadiah menarik sambil mempromosikan dunia e-sukan kepada orang ramai.

Dalam usaha Infinix dan MLBB mempengaruhi pelajar untuk mencari kerjaya dalam industri e-sukan, pertandingan ini juga dapat dijadikan platform kepada pelajar universiti untuk mengembangkan pengetahuan mereka mengenai industri e-sukan.

Infinix Malaysia akan hadir pada pertandingan ini dengan membawa peranti Note 12 yang dikuasakan dengan cip pemprosesan MediaTek Helio G99, kapasiti bateri sebesar 5000mAh dengan pengecasan pantas 33W. Orang ramai dan peserta yang hadir akan dapat menyertai aktiviti dan permainan serta berpeluang memenangi sebuah peranti Infinix Note 12 dan merchandise lain.

Dalam kerjasama mereka dengan MLBB, Infinix merancang untuk mengadakan aktiviti seperti ini di lebih banyak kampus universiti untuk mempromosikan budaya permainan yang sihat di samping mempengaruhi pelajar untuk menyeimbangkan akademik dengan e-sukan.


DLC Baru Permainan One Piece Odyssey Akan Tiba Hujung Bulan Ini

Bandai Namco mengumumkan DLC baru bagi permainan One Piece: Odyssey akan tiba pada 25 Mei ini. DLC yang dinamakan Reunion of Memories akan membawa pemain merasai kembali moments kegemaran mereka dalam dunia One Piece. Pemain juga akan bertemu kembali dengan watak yang familiar .

<oembed url="https://www.youtube.com/watch?v=3p5_19MvG0E" width="200" height="113" host="youtube"></oembed>

Mengulas lebih lanjut mengenai DLC ini, krew Straw Hats yang diketuai Luffy telah dipertemukan dengan seorang perempuan yang menyerupai Lim. Perempuan itu kemudian menggunakan kuasa sebuah kiub hitam dan menghantar krew tersebut ke dunia lain.

Naratif bagi DLC ini juga mempunyai jalan cerita yang bercabang di mana pemain perlu memilih antara dua pilihan cerita. Satu jalan cerita akan meletakkan Straw Hats dalam bahaya manakala jalan cerita satu lagi mereka boleh mengelaknya. Namun, kedua-dua pilihan akan ada pertarungan cumanya musuh yang berbeza.

Bandai Namco menjelaskan bahawa DLC ini akan mempunyai feature baru seperti Limited Order Battles yang mengutamakan pertarungan yang lebih berstrategi. Pemain juga akan bertarung dengan beberapa musuh yang kuat dan mempunyai kemahiran berbeza.

One Piece: Odyssey telah dilancarkan pada 12 Januari lalu di platform PC, PlayStation 4, PlayStation 5 dan Xbox Series X/S. DLC Reunion of Memories ini pernah diumumkan pada bulan April lepas dan kini sudah pasti akan dilancarkan pada hujung bulan Mei ini.


Indonesia Rangkul Pingat Emas Wanita MLBB Sukan SEA

Pasukan negara Indonesia telah dinobatkan juara bagi acara Mobile Legends: Bang Bang kategori wanita di Sukan SEA. Mereka menumbangkan pasukan Filipina di Grand Finals yang bertempat di Teater NABA, Nagaworld 2, Phnom Penh.

Pada match yang berlangsung semalam, perlawanan berlangsung dengan sengit sebelum Indonesia berjaya mengalahkan Filipina dengan score 3-2. Format Grand Finals adalah best-of-five.

Sebelum layak ke Grand Finals, Indonesia mendominasi peringkat kumpulan dengan menundukkan pasukan tuan rumah, Kemboja dan Filipina. Kemenangan tersebut melayakkan mereka untuk beraksi di semi-final. Ketika semi-final, mereka sekali lagi menunjukkan persembahan yang mantap apabila mudah menewaskan Vietnam dengan score 2-0.

Sementara pada perlawanan penentuan pingat gangsa, Malaysia berjaya menduduki kendudukan ketiga selepas menewaskan Vietnam dengan score 2-0 sekali gus meraih pingat gangsa. Walaupun kalah, Vietnam tidak balik dengan tangan kosong apabila mereka juga dihadiahkan pingat gangsa.

Acara yang ditandingi enam negara ini merupakan acara e-sukan kategori wanita yang pertama kali diadakan di Sukan SEA kali ini. Acara MLBB bagi kategori lelaki akan bermula hari ini dan korang boleh menonton di channel rasmi MLBB Esports di Youtube.


Novaria, Mage Terbaru Mobile Legends: Bang Bang

Mobile Legends: Bang Bang akan memperkenalkan hero baru dalam permainan terbabit yang boleh dikenali sebagai Novaria. Novaria diklasifikasikan sebagai hero mage yang mengharapkan AoE (Area of Effect) dan 'buff attack'. Gabungan dua skil ini dengan kemahiran jarak jauh akan menjadikan Novaria sangat kuat.

<oembed url="https://www.youtube.com/watch?v=_2gRbYOqhuQ" width="200" height="113" host="youtube"></oembed>

Untuk kenali Novaria dengan lebih dekat, Novaria menggunakan kuasa passive yang dinamakan Star Trail. Mana-mana musuh yang terkena serangan skil Novaria ini akan ditanda.  Apabila Novaria melancarkan Skill 2 iaitu Astrall Recall, musuh yang ditanda ini akan menerima Magic Damage yang bersama 15% daripada Max HP.

Untuk skill 1, Novaria akan mengenakan kuasa meteor yang dinamakan Astral Meteor. Apabila mengenakan skil ini terhadap musuh, ia akan memberikan Magic Damage dan memperlahankan musuh. Skil ini juga akan memberi tambahan damage apabila dikenakan terhadap Minions.

Skill 2 Novaria iaitu Astral Recall adalah sangat unik kerana dengan skil ini ia akan membantu Novaria sebagai sniper. Skil ini mempunyai dua fasa. Pada fasa pertama, Novaria akan menghasilkan sebuah sfera kepadanya dan menghentam sfera tersebut terhadap musuh ketika fasa kedua. Pada masa yang sama, Novaria juga akan mendapat Movement Speed dan boleh melepasi dinding.

Dinamakan Astral Echo, kuasa Ultimate ini melepaskan sebuah rantai dan mengunci pergerakan musuh yang terdekat. Jika korang menggunakan ultimate ini berdekatan menara korang, menara ini akan meningkatkan jarak tembakkanya dan menembak musuh secara automatik

Novaria akan dilancarkan pada update akan datang iaitu 16 Mei. Ini bermakna korang dapat mencuba untuk menggunakan hero ini dalam masa beberapa hari lagi. Kehadiran hero ‘high-ground’ ini boleh dianggap alternatif lain bagi Pharsa dan Yve dan berkemungkinan menjadi meta.


Ubisoft Lepaskan 60 Pekerja Tanpa Notis

Ubisoft telah mengeluarkan kenyataan bahawa mereka sudah melepaskan 60 orang pekerja dari pejabat di North Carolina dan Newcastle. Pelepasan ini memberi impak yang besar kepada jabatan khidmat pelanggan.

Dalam kenyataan Ubisoft, sebab mereka melepaskan pekerja-pekerja adalah berkaitan dengan pusat penghubungan pelanggan mereka. Ubisoft dikatakan mahu mengembangkan organisasi tersebut dan sanggup untuk melepaskan 60 orang pekerja.

Beberapa orang bekas pekerja Ubisoft telah menjelaskan mengenai pemecatan ini di Twitter. Mereka memberitahu Ubisoft tidak memberikan sebarang notis pemecatan kepada pekerja mereka.

<oembed url="https://twitter.com/MatthewFace/status/1656297964997070848" host="twitter">

I (and about 60 other amazing people) were laid off today with no notice. I'm divorced, living alone with a mortgage, and have a daughter who I love and support, so if any of you have any leads, please reach out. Thank you so much. <3
— Matthew Hayes (@MatthewFace) May 10, 2023
</oembed>

<oembed url="https://twitter.com/matthewharnage/status/1656312596184612865" host="twitter">

I just got let go from my job at Ubisoft in a massive layoff out of nowhere. With no indication or preparation.

I really just don't know how to feel. If anyone has any job leads on game audio stuff, or just game tech stuff let me know. I'm in a weird place rn lol
— Matthew Harnage (@matthewharnage) May 10, 2023
</oembed>

Syarikat ini telah beberapa kali mengalami kesukaran semenjak beberapa tahun ini. Ubisoft mengumumkan penangguhan permainan Skull & Bones buat kali keenam dan sudah membatalkan perancangan mereka untuk mengeluarkan tiga permainan.

Ubisoft bukan satu-satunya studio yang melepaskan pekerja secara beramai-ramai. Syarikat lain seperti Unity, Private Division, Xbox Games Studio dan Riot Games juga terpaksa melepaskan pekerja mereka pada tahun ini.


Chip Terbaru MediaTek Jamin Prestasi Terbaik

MediaTek telah mendedahkan sebuah chipset terbaru, Dimensity 9200+ yang sangat powerful untuk menyokong permainan yang mengambil masa yang panjang. Menurut MediaTek, chipset baru ini adalah satu evolusi daripada Dimensity 9200 yang dibangunkan untuk peranti level flagship.

Kebanyakan peranti flagship pada hari ini menggunakan chipset Snapdragon yang dihasilkan Qualcomm. MediaTek kini menjadi pencabar terdekat Qualcomm dalam penghasilan chipset yang high-end. Chipset MediaTek Dimensity 9200+ adalah lawan sebenar kepada Snapdragon 8 Gen 2.

Pertama sekali, chipset ini menyokong clock speed yang lebih tinggi berbanding Dimensity 9200. Clock speed teras utama Cortex-X3 telah dipertingkatkan sehingga 3.35GHz, tiga teras Cortex-A715 dinaikkan menjadi 3GHz dan empat teras Cortex-A510 dipertingkatkan sehingga 2GHz.

Chipset Dimensity 9200+ juga menyokong Wi-Fi 7 dan unit pemprosesan AI. Kedua-dua feature ini akan menjadi sangat penting pada masa hadapan. Walaupun sangat sukar mencari router yang mempunyai Wi-Fi 7, chipset ini sudah bersedia untuk digunakan.

Korang tidak perlu menunggu lama untuk ketibaan chipset ini selepas MediaTek menjangkakan chipset ini akan tersedia pada bulan ini. Buat masa ini, masih belum ada jenama peranti yang akan menggunakan chipset ini.


Lord Of The Rings: Heroes Of Middle-Earth Kini Tersedia Di Android Dan iOS

Electronic Arts selaku pengeluar permainan Lord Of The Rings: Heroes Of Middle-earth telah melancarkan permainan itu dan kini sudah boleh dimainkan di seluruh dunia dalam platform Android dan iOS.

<oembed url="https://www.youtube.com/watch?v=4_Sn7dTU78I" width="200" height="113" host="youtube"></oembed>

Permainan RPG ini memberi peluang kepada pemain untuk menyelesaikan misi yang turut menampilkan beberapa babak ikonik dalam francais Lord Of The Rings seperti bertemu dengan elves dari Rivendell dan berlawan dengan Nazgul di Weathertop.

Pemain akan mengumpul dan membentuk satu pasukan hero yang termasuk watak Frodo Baggins dan Gandalf the Grey. Penjahat seperti Orcs, Goblin, dan Trolls juga akan ada dalam permainan ini. Pemain perlu menggunakan setiap skil yang dimiliki watak untuk membentuk pasukan yang mantap sebelum memulakan misi.

Permainan ini juga akan menerima regular update di mana character dan misi baru akan ditambah, memberi peluang kepada pemain untuk mengembara Middle-earth bersama rakan dan musuh. Setakat ini tiada event yang spesifik telah terdedah kepada pemain.

The Lords Of The Rings: Heroes Of Middle-earth kini sudah tersedia untuk dimuat turun secara percuma di platform iOS dan Android. Permainan ini dibangunkan Capital Games yang pernah membangunkan permainan RPG lain, Star Wars: Galaxy of Heroes.


EVOS Thunder - Pasukan Basketball dari EVOS!

EVOS, sebuah organisasi e-sukan terkemuka di Asia Tenggara. EVOS turut menguasai industri e-sukan untuk 3 buah negara iaitu Malaysia, Singapore dan Indonesia. Setelah menjadi organisasi e-sukan yang dikenali ramai, EVOS kini menceburi bidang sukan yang sebenar iaitu Basketball.

EVOS Thunder, merupakan sebuah pasukan basketball yang bertapak di Bogor, Indonesia. EVOS Thunder telah ditubuhkan sejak dari tahun lepas. Namun mereka baru membuat perasmian pada 12 Januari lalu. Dalam perasmian tersebut, mereka telah memperkenalkan barisan pemain dan juga jurulatih mereka.

EVOS Thunder akan beraksi dalam kejohanan pertamanya iaitu Indonesian Basketball League (IBL) 2022. Pasukan ini akan diketuai oleh jurulatih berpengalaman iaitu Andre Yuwadi. Beliau juga berkata, “Ini merupakan satu kebanggaan buat saya kerana dapat kepercayaan untuk memimpin pasukan EVOS Thunder serta dapat menjadi sebahagian daripada keluarga EVOS,”

“Kami juga teruja dengan sokongan yang diberikan oleh EVOS Fams dan kami harap iainya dapat menjadi pembakar semangat dalam menghadapi kejohanan nanti.” Majlis perasmian EVOS Thunder tempoh hari turut dihadiri oleh Wakil Wali Kota Bogor, Drs. H. Dedie A. Rachim. Pelancaran ini diadakan di The Bucketlist, Bogor. Untuk dapatkan info dengan lebih lanjut, anda boleh pergi ke esports.id.


Rampage & Sentinel Kembali Dalam Apex!

Baru-baru ini, Respawn telah mengeluarkan patch terbaru untuk permainan  Apex Legends. Dalam patch tersebut, dilihat bahawa senjata Rampage LMG dan Sentinel akan dibawa masuk semula ke dalam permainan selepas dua senjata ini dikeluarkan oleh pihak Respawn akibat bug yang berlaku.

Pada tahun lepas, senjata Rampage LMG dan Sentinel didapati berlakunya bug. Antara bug yang dialami adalah pemain dapat mengekalkan kedua-dua senjata ini berada dalam keadaan yang sentiasa dicas. Pihak Respawn kemudiannya telah memperbaiki bug tersebut pada Desember tahun lalu, namun pemain mendapati bug tersebut masih ada.

Oleh disebabkan itu, Respawn terpaksa membuat keputusan untuk mengeluarkan dua senjata ini buat sementara waktu. Ini juga disebabkan terdapat pemain yang mengambil kesempatan atas bug yang dialami. Walau bagaimana, bug tersebut kini telah diperbaiki sepenuhnya dan pemain boleh menggunakan kembali 2 senjata ini.

Dalam pada itu, Rampage juga menerima sedikit nerf terhadap damage yang dikeluarkan iaitu daripada 28 diturunkan kepada 26. Cas untuk senjata ini juga bertahan lebih singkat berbanding dengan sebelum ini. Jika sebelum ini, Rampage merupakan senjata paling berbahaya dalam setiap pertempuran. Dengan pengurangan yang dilakukan, ianya membuatkan setiap pertempuran menjadi lebih seimbang. Untuk dapatkan berita yang lebih mendalam, sila ke dotesports.com


PUBG Mobile Next Star - Pencarian Content Creator Bermula!

PUBG Mobile Next Star merupakan sebuah program terbaru yang diadakan oleh Tencent. Program ini bertujuan untuk mencari para content creator PUBG Mobile secara global. Hampir 100 juta USD dana yang dikeluarkan oleh Tencent bagi melaksanakan program ini. Macam mana nak join program ini? Apa kelayakan yang diperlukan?

Berdasarkan informasi yg diperolehi, cara untuk menyertai program Next Star adalah dengan mengisi google form yang diberikan oleh PUBG Mobile melalui media sosial mereka. Antara syarat kelayakan untuk sertai program ini adalah mesti mempunyai 50k (ribu) pengikut di media sosial seperti Tiktok, Youtube, Twitch, dan lain-lain.

Bukan itu saja, Tencent juga meletakkan syarat bahawa individu yang ingin menyertai program ini haruslah seorang yang profesional, kerja keras serta berkeinginan tinggi. Jika anda terpilih, pelbagai keistimewaan yang anda akan dapatkan. Antaranya ialah mendapat pelbagai ganjaran eksklusif, faedah daripada permainan serta pendedahan yang lebih besar berkenaan dengan PUBG Mobile.

Selain itu, mereka juga akan dapat menghadiri kejohanan PUBG Mobile yang dilakukan secara global. Walau bagaimana, pihak Tencent masih belum memaklumkan dengan lebih mendalam berkenaan dengan program Next Star ini. Mereka hanya membuka borang penyertaan terlebih dahulu. Untuk info lanjut, sila ke pubgmobile.com


PDP Keluarkan Aksesori Untuk Nintendo Switch OLED!

PDP merupakan sebuah syarikat pengeluar barangan aksesori permainan video yang terkenal. Mereka juga merupakan pengeluar barangan aksesori untuk Xbox, Playstation, Nintendo Switch, PC, konsol, dan lain-lain. Baru-baru ini, PDP melancarkan barisan aksesori untuk Nintendo Switch. Aksesori kali ini dikeluarkan dengan padanan warna monochromatic Switch OLED.

Nintendo telah melancarkan Switch OLED pada Oktober tahun lalu dengan beberapa warna seperti hitam, kelabu, biru, dan merah. Oleh itu, aksesori yang dikeluarkan oleh PDP kali ini juga adalah berpadanan dengan warna tema Switch OLED. Antara aksesori yang dikeluarkan oleh PDP adalah controller, headset dan travel case. Berikut merupakan senarai aksesori yang dikeluarkan:

Rock Candy Wired Controller: Frost White

Faceoff Deluxe+ Audio Wired Controller: Black & White

LVL40 Wired Stereo Gaming Headset: Black & White

Slim Deluxe Travel Case: Black & White

Rock Candy Wired Controller direka sesuai untuk pelbagai jenis saiz tangan. Ia juga dilengkapi dengan kabel 8 kaki. Untuk Faceoff Deluxe+ Audio Wired Controller, ia mempunyai 3.5 mm jarak untuk berkomunikasi serta kepanjangan kabel 10 kaki. Harga untuk Rock Candy adalah bernilai $19,99 manakala Faceoff Deluxe bernilai $27,99.

Seterusnya adalah LVL40 Wired Stereo Gaming Headset. Set kepala ini dikeluarkan dengan warna hitam dan putih. Ia mempunyai 40mm kabel serta mempunyai fungsi flip-to-mute. Harga untuk set kepala ini adalah bernilai $24,99. Akhir sekali adalah Slim Deluxe Travel Case. Travel Case kali ini adalah sangat simple dimana ianya datang dengan warna hitam putih. Ia juga mempunyai reka bentuk yang lebih slim. Harga untuk travel case ini adalah bernilai $19,99.

Untuk dapat info dengan lebih lanjut, anda boleh pergi ke pdp.com


Team Liquid Perkenalkan Lineup Female Valorant!

E-sukan masa kini tidaklah tertumpu pada kaum lelaki sahaja. Banyak organisasi e-sukan yang mula memberikan peluang kepada pemain wanita. Seperti Team Liquid, baru-baru ini mereka telah memperkenalkan barisan pemain Valorant wanita. Barisan ini akan mewakili Team Liquid Brazil untuk kejohanan Valorant.

Untuk pengetahuan, barisan pemain ini adalah terdiri daripada bekas pasukan Gamelanders Purple. Gamelanders Purple, sebuah pasukan yang pernah memenangi 13 kejohanan secara keseluruhan pada tahun 2021. Dengan kemasukan ini, diharapkan mereka mampu membawa Team Liquid Brazil ke tahap yang lebih tinggi daripada sebelum ini.

Team Liquid Brazil akan bertanding dalam kejohanan VCT Game Changers musim 2022. Mereka yang terdiri daripada “naxy”, “drn”, “bstrdd”, “bstrdd”, dan “nat1” akan bertarung bagi mendapatkan kejuaraan. Steve Arhancet, CEO Team Liquid berkata, “Kami berbesar hati dengan kehadiran Team Liquid Brazil sebagai unit terbaru untuk Liquid Entertainment. Mereka telah berusaha keras dan bakal menunjukkan kemampuan mereka kepada dunia.”

Menjelang tahun 2022, Riot memberitahu akan terdapat pelbagai kejohanan Valorant untuk kaum wanita. Tambahan pula, Game Changers turut akan memiliki rangkaian kejohanan dunia serta dilakukan secara LAN pada hujung tahun ini. Untuk info lanjut, sila ke www.teamliquid.com.


1.5 Juta USD Untuk Naraka: Bladepoint World Championship!

Naraka: Bladepoint, sebuah permainan battle royale yang dibangunkan oleh 24 Entertainment bakal mengadakan kejohanan pertamanya, Naraka: Bladepoint World Championship (NBWC). Meskipun ini merupakan kejohanan pertamanya, namun hadiah yang ditawarkan adalah dalam jumlah yang besar. NBWC menawarkan hadiah terkumpul sebanyak 1.5 juta USD.

NBWC akan berlangsung di Singapore bermula pada 13 hingga 16 Januari ini. Kelayakan NBWC akan menampilkan pasukan daripada Amerika Utara, Eropah, Asia Tenggara, Asia dan termasuk pasukan profesional dari Nigma Galaxy dan Alliance. Dalam pada itu, terdapat juga 12 pasukan dari serantau China yang akan menyertai kejohanan ini. Setiap pasukan akan diwakili oleh 3 orang pemain (trio).

Pasukan yang menang akan mendapat sebahagian daripada 1.5 juta USD serta mengangkat Piala Purba yang pertama. Pemenang juga akan dinobatkan sebagai juara dunia dalam Naraka. Acara ini akan disiarkan secara langsung melalui Twitch, Facebook Gaming dan NimoTV. Terdapat juga item eksklusif yang boleh dimenangi oleh penonton ketika menonton secara langsung.

Naraka: Bladepoint mempunyai purata kira-kira 60,000 pengguna harian di Steam selepas dilancarkan pada Ogos tahun lalu. Permainan ini juga kerap mencapai penggunaan harian tertinggi iaitu sebanyak 120,000 pengguna. Untuk dapatkan info lanjut, anda boleh pergi ke narakathegame.com


RRQ Keluarkan Jersi Baru!

Menjelang tahun baru 2022, pasukan RRQ telah menukarkan wajah jersi pemain mereka. Jersi terbaru ini dinamakan sebagai “Melior” yang diambil daripada perkataan Latin yakni “Meliora” yang membawa maksud “lebih baik”.

<oembed url="https://www.youtube.com/watch?v=B4beE6jCucA" width="200" height="113" host="youtube"></oembed>

Dengan membawa tagline “Melior Be Better”, pasukan RRQ dilihat akan tampil dengan lebih bersemangat dan prestasi yang lebih baik pada tahun ini. RRQ juga berharap dengan penampilan baru ini pasukan mereka dapat menjadi lebih baik daripada tahun-tahun sebelumnya. Walau bagaimana, jersi Melior masih mengekalkan ciri warna RRQ iaitu hitam, putih dan emas.

Dalam sebuah video yang dimuat naik ke dalam Youtube RRQ, jersi Melior ini telah digayakan oleh beberapa orang pemain mereka iaitu Windah, Eggsy dan Skylar. Para peminat RRQ juga boleh mendapatkan jersi Melior ini melalui tokopedia.com. Jersi ini dijual dengan harga 499,000 Rupiah (RM 146).